qundao/data-zh-poetry huggingface dataset:
送金三江二尹归无锡
作者：张子翼
朝代：明

解组离亭送夕晖，哲人秋思趁鲈肥。好凭岁月邀猿鹤，莫向行藏认是非。鄂渚春云还浩荡，吴江晚树尚依微。充充世界忙忙里，烟艇闻君此日归。
送陈仰坡景仁昆季八首
作者：张子翼
朝代：明

君家赐姓自姚虞，上舍学生上谏书。世系绵绵昌海岱，英声济济动乡闾。少年昆季尽辉煌，自古元方又季方。宋氏风流今不远，苏家文史更谁强。从游函丈为离经，自愧生儿尽景升。信到铜炉无弃物，敢于藜火附传灯。窗开晓日荔阴浓，几迓薰风竹翠重。笔梦江淹添五彩，文思曼倩足三冬。十载芸窗作卧龙，三春柳色映桃红。骥逢伯乐群空北，经授康成道已东。横经彻夜多程石，草阁从人数问奇。满座春风来玉案，一天时雨下莲池。云龙蓂荚磐交欢，话到分歧去住难。天入渭阳将恋恋，路当乌石水漫漫。侵阶历历池边雨，结盖亭亭陇上云。抱病山斋频徙倚，不堪鸿雁暂离群。
送陈仰坡景仁昆季八首·其一
作者：张子翼
朝代：明

君家赐姓自姚虞，上舍学生上谏书。世系绵绵昌海岱，英声济济动乡闾。
送陈仰坡景仁昆季八首·其七
作者：张子翼
朝代：明

云龙蓂荚磐交欢，话到分歧去住难。天入渭阳将恋恋，路当乌石水漫漫。
送陈仰坡景仁昆季八首·其三
作者：张子翼
朝代：明

从游函丈为离经，自愧生儿尽景升。信到铜炉无弃物，敢于藜火附传灯。
送陈仰坡景仁昆季八首·其二
作者：张子翼
朝代：明

少年昆季尽辉煌，自古元方又季方。宋氏风流今不远，苏家文史更谁强。
送陈仰坡景仁昆季八首·其五
作者：张子翼
朝代：明

十载芸窗作卧龙，三春柳色映桃红。骥逢伯乐群空北，经授康成道已东。
送陈仰坡景仁昆季八首·其八
作者：张子翼
朝代：明

侵阶历历池边雨，结盖亭亭陇上云。抱病山斋频徙倚，不堪鸿雁暂离群。
送陈仰坡景仁昆季八首·其六
作者：张子翼
朝代：明

横经彻夜多程石，草阁从人数问奇。满座春风来玉案，一天时雨下莲池。
送陈仰坡景仁昆季八首·其四
作者：张子翼
朝代：明

窗开晓日荔阴浓，几迓薰风竹翠重。笔梦江淹添五彩，文思曼倩足三冬。
途中次同年黄韦轩游南岳不果韵
作者：张子翼
朝代：明

远携书剑渡三湘，路上寒冲过雨忙。祇为简书趋粤峤，顿令山色负衡阳。祝融尚未登峰碧，岣嵝无由见字苍。回雁遥看乡信断，枫林鸟影落寒塘。
遗冯子明
作者：张子翼
朝代：明

每缘旧业授齐陵，自计传衣得上乘。飞隼忽垂千里翮，悬萤虚负十年灯。独怜南北朱曾泣，共讶玄黄墨屡憎。阮籍往途今未远，改弦从此莫因仍。
遗表叔冯石塘县尉二首
作者：张子翼
朝代：明

作客楚天远，同官粤峤边。独怜葭倚玉，报最政闻弦。渔火明深夜，江村起暮烟。海天家何处，云物总凄然。暂停东楚辔，更溯北流江。草色迷孤屿，清光接大邦。石壕无横吏，村落少惊尨。夹岸汀花发，遥遥送去艭。
遗表叔冯石塘县尉二首·其一
作者：张子翼
朝代：明

作客楚天远，同官粤峤边。独怜葭倚玉，报最政闻弦。渔火明深夜，江村起暮烟。海天家何处，云物总凄然。
遗表叔冯石塘县尉二首·其二
作者：张子翼
朝代：明

暂停东楚辔，更溯北流江。草色迷孤屿，清光接大邦。石壕无横吏，村落少惊尨。夹岸汀花发，遥遥送去艭。
邀甘程二丈人
作者：张子翼
朝代：明

池上新亭独倚栏，自临钓石俯云湍。赏心谁是高阳侣，阅险频催杜甫鞍。濛雨细侵花径滑，停云浓带旧山寒。凉风摧折阶前笋，惊作故人车马看。
郁林四月见荔
作者：张子翼
朝代：明

枫叶藏梅雨，新红缀绿何。乡心看汝在，旅食恨吾多。开国传枸酱，荒台指树陀。楚猿兼粤鸟，频唤奈如何。
陆川六景 其一 温泉潴暖
作者：张子翼
朝代：明

三台山下沸温泉，泉上芳亭夕照悬。宝鼎香浮浓带雨，石泓春暖瑞生烟。炎荒气候原多热，寰宇洪炉信有天。不用邹生来协律，融融生意足蓝田。
陆川六景 其三 后阳叠嶂
作者：张子翼
朝代：明

后阳山上郁岑岑，万籁松篁接洞阴。城市烟云相结带，山河表里尽交襟。金汤虎豹横关塞，玉柱风岚变古今。谁道陆川非陆海，凭虚回首一登临。
陆川六景 其二 分水清环
作者：张子翼
朝代：明

云气秋深薄鹭汀，春风岸柳拂沙明。山从穿石分源迥，水入空江到海清。九曲菁茭诸派合，三台楼阁远峰迎。粤南到此真形胜，如带关河拱帝京。
陆川六景 其五 西凤朝阳
作者：张子翼
朝代：明

高岗西望产梧桐，仪羽婆娑讶许同。象郡有山皆拱北，凤台无日不朝东。彩悬苞竹千寻起，云拥扶桑五色笼。并峙云龙终不改，遥看剑阁淬天雄。
陆川六景 其六 谢仙飞瀑
作者：张子翼
朝代：明

昆崙源水碧嶕峣，瀑布千寻界鹊桥。原有锡飞生羽翰，扔怜仙掌出云霄。琪花未老桃先实，瑶草方苓杏已条。自是山灵通望气，嵩呼千载祝唐尧。
陆川六景 其四 前台列屏
作者：张子翼
朝代：明

文芒星宿列三台，鳌极方舆控海开。画案云横青嶂合，锦屏天远碧峰回。灵洲已向南中出，间气遥从北极来。自古嵩高能毓秀，笃生申甫济时才。
陆川六景·温泉潴暖
作者：张子翼
朝代：明

三台山下沸温泉，泉上芳亭夕照悬。宝鼎香浮浓带雨，石泓春暖瑞生烟。炎荒气候原多热，寰宇洪炉信有天。不用邹生来协律，融融生意足蓝田。云气秋深薄鹭汀，春风岸柳拂沙明。山从穿石分源迥，水入空江到海清。九曲菁茭诸派合，三台楼阁远峰迎。粤南到此真形胜，如带关河拱帝京。后阳山上郁岑岑，万籁松篁接洞阴。城市烟云相结带，山河表里尽交襟。金汤虎豹横关塞，玉柱风岚变古今。谁道陆川非陆海，凭虚回首一登临。文芒星宿列三台，鳌极方舆控海开。画案云横青嶂合，锦屏天远碧峰回。灵洲已向南中出，间气遥从北极来。自古嵩高能毓秀，笃生申甫济时才。高岗西望产梧桐，仪羽婆娑讶许同。象郡有山皆拱北，凤台无日不朝东。彩悬苞竹千寻起，云拥扶桑五色笼。并峙云龙终不改，遥看剑阁淬天雄。昆崙源水碧嶕峣，瀑布千寻界鹊桥。原有锡飞生羽翰，扔怜仙掌出云霄。琪花未老桃先实，瑶草方苓杏已条。自是山灵通望气，嵩呼千载祝唐尧。
除夕
作者：张子翼
朝代：明

南溟隐几剑光寒，节序难消此夜残。荏苒韶光星物换，逍遥儿女岁时欢。尘缘已向知非度，春信还从索笑看。最有诗怀新思逸，长弹元是隔年冠。
雨中寓多寻山庄
作者：张子翼
朝代：明

峰头云树微，竹里榔阴密。牛背走儿童，村庄谁第一。燕语青春深，花飞白日静。村舂细雨来，别业开三径。陇上蓑笠翁，礼度何其野。花落不知秋，却笑王侯假。连封多沃土，跨海尽渔家。挂月榔椰影，映山桐刺花。远峰列石城，众水护山郭。禾黍遍郊原，鸡声暗篱落。枫叶藏蛋雨，春江作画图。谷回诸径浅，天远数峰孤。碧草侵环堵，江月醮柴门。三咽谁家笛，孤砧何处村。天籁凉生竹，山鸠鸣向人。偶逢社日鼓，识破陇头春。细雨送秋声，明蝶竞春蕊。不见绕梁人，相思隔江水。地阔炊烟集，年登米价轻。不知宽一分，犹似枉平生。
雨中寓多寻山庄·其一
作者：张子翼
朝代：明

峰头云树微，竹里榔阴密。牛背走儿童，村庄谁第一。
雨中寓多寻山庄·其七
作者：张子翼
朝代：明

碧草侵环堵，江月醮柴门。三咽谁家笛，孤砧何处村。
雨中寓多寻山庄·其三
作者：张子翼
朝代：明

陇上蓑笠翁，礼度何其野。花落不知秋，却笑王侯假。
雨中寓多寻山庄·其九
作者：张子翼
朝代：明

细雨送秋声，明蝶竞春蕊。不见绕梁人，相思隔江水。
雨中寓多寻山庄·其二
作者：张子翼
朝代：明

燕语青春深，花飞白日静。村舂细雨来，别业开三径。
雨中寓多寻山庄·其五
作者：张子翼
朝代：明

远峰列石城，众水护山郭。禾黍遍郊原，鸡声暗篱落。
雨中寓多寻山庄·其八
作者：张子翼
朝代：明

天籁凉生竹，山鸠鸣向人。偶逢社日鼓，识破陇头春。
雨中寓多寻山庄·其六
作者：张子翼
朝代：明

枫叶藏蛋雨，春江作画图。谷回诸径浅，天远数峰孤。
雨中寓多寻山庄·其十
作者：张子翼
朝代：明

地阔炊烟集，年登米价轻。不知宽一分，犹似枉平生。
雨中寓多寻山庄·其四
作者：张子翼
朝代：明

连封多沃土，跨海尽渔家。挂月榔椰影，映山桐刺花。
雨中迎川见访
作者：张子翼
朝代：明

雁薄西风拂晓霜，故人车马自丈乡。山中带雨遥催旆，竹径呼童笑倒裳。念旧独惊风木苦，摊诗不觉水云长。东篱漏得春消息，冉冉韶光是小阳。
题滨隐孔雀牡丹图
作者：张子翼
朝代：明

良工夺巧恣幽独，手执青湘展素幅。已从天上摘繁星，又向林间挥羽族。咫尺閒开孔雀屏，寻常便写牡丹簇。淡如西子素妆时，浓似杨妃初睡足。春心促促蝶和蜂，生意纷纷红间绿。突兀崎岖石绣苔，絪缊变幻云为幄。画工写形又写意，谁识丹心苦独至。春莺催晓个个忙，秋凫顾影双双憩。粉本曾讶鹤腾空，点晴却恐龙飞去。我从林下一探奇，到眼不觉开胸臆。细推物理妙入神，惟此丹青太逼真。满园凋谢有桃李，四时结翠祇松筠。青山得意花与鸟，共看年年春不老。吁嗟乎，共看年年春不老，妙手真能夺大造。
题黄会川退谷卷
作者：张子翼
朝代：明

樊口悬江迥，寒溪带谷斜。扪萝堪住杖，仄径不容车。雪暗山阴舫，烟深处士家。枞篁含地籁，松桧阅年华。南郭徐耽鹿，东门忆种瓜。地容湖海侧，春比武陵赊。绮里能辞汉，玄真尽痼霞。知雄机已黜，守黑道无差。嘲厌杨雄阁，舟联渔父叉。丹炉方授火，岁梦忽惊蛇。逆旅难留客，盈虚总搏沙。人随玄鹤渺，山剩白云遮。执卷仍垂涕，临风忽自嗟。我来寻古迹，日暮集昏鸦。
鱼不食四首送柏山
作者：张子翼
朝代：明

鱼不食，倚江矶。天头云树晚依微，五湖烟艇雨霏霏。七月八月鲈鱼肥，六物不具知者谁。君不见玄真子，斜风江上一蓑衣，春来春去不知归。鱼不食，倚江干。笑尽人间行路难，青山白石水漫漫。顿觉此身天地宽，钓丝远拂青琅玕。君不见羊裘子，桐江江上一纶竿，汉家九鼎安如磐。鱼不食，倚江皋。起弄山月霜天高，商歌激烈声长号。仰俯天地此生豪，钓出三山系六鳌。君不见磻溪子，鹰扬八十奋时髦，何如东海趁春涛。鱼不食，倚江渌。世事忘机如蕉鹿，有时上饮山头犊。抱气冲冲叩其角，灿烂歌声振穷谷。君不见柏山子，一轮明月一竿竹，长啸长江江水绿。
鱼不食四首送柏山·其一
作者：张子翼
朝代：明

鱼不食，倚江矶。天头云树晚依微，五湖烟艇雨霏霏。七月八月鲈鱼肥，六物不具知者谁。君不见玄真子，斜风江上一蓑衣，春来春去不知归。
鱼不食四首送柏山·其三
作者：张子翼
朝代：明

鱼不食，倚江皋。起弄山月霜天高，商歌激烈声长号。仰俯天地此生豪，钓出三山系六鳌。君不见磻溪子，鹰扬八十奋时髦，何如东海趁春涛。
鱼不食四首送柏山·其二
作者：张子翼
朝代：明

鱼不食，倚江干。笑尽人间行路难，青山白石水漫漫。顿觉此身天地宽，钓丝远拂青琅玕。君不见羊裘子，桐江江上一纶竿，汉家九鼎安如磐。
鱼不食四首送柏山·其四
作者：张子翼
朝代：明

鱼不食，倚江渌。世事忘机如蕉鹿，有时上饮山头犊。抱气冲冲叩其角，灿烂歌声振穷谷。君不见柏山子，一轮明月一竿竹，长啸长江江水绿。
黄汝钦宅上
作者：张子翼
朝代：明

幽居正喜尘嚣远，出谷谁云生事稀。芳草留人清露湿，莺花近眼暖风微。林间蕉鹿看成梦，海上沙鸥羡息机。信宿话君多感慨，石家金谷野禽飞。
龙窝雨途即事寄迎川肖阳五首
作者：张子翼
朝代：明

积雨迷山谷，秋田半草莱。冈连村牧下，鸟拂冻云来。时序悲黄叶，花阴长绿苔。怀人江浦上，松下欲徘徊。林间风瑟瑟，山上雨霏霏。荒径三家集，疏林一鸟归。天寒云惨淡，江迥树依微。长啸青阴合，弹冠白羽飞。久为林泉懒，今胡夜雨来。偏将知己梦，一向故人开。细柳虚前府，平津有汉才。竹峰劳远炬，拚醉习池回。径黑泥偏滑，人疲路更遥。冲寒谁唤酒，出险渐停桡。雪兴无明月，诗怀减灞桥。相携喜儿辈，昏暮屡相招。夜雨忙如此，凉风动远吟。云龙怀旧侣，流水待知音。千古逍遥梦，百年儿女心。丈夫期意气，尊酒喜同斟。
龙窝雨途即事寄迎川肖阳五首·其一
作者：张子翼
朝代：明

积雨迷山谷，秋田半草莱。冈连村牧下，鸟拂冻云来。时序悲黄叶，花阴长绿苔。怀人江浦上，松下欲徘徊。
龙窝雨途即事寄迎川肖阳五首·其三
作者：张子翼
朝代：明

久为林泉懒，今胡夜雨来。偏将知己梦，一向故人开。细柳虚前府，平津有汉才。竹峰劳远炬，拚醉习池回。
龙窝雨途即事寄迎川肖阳五首·其二
作者：张子翼
朝代：明

林间风瑟瑟，山上雨霏霏。荒径三家集，疏林一鸟归。天寒云惨淡，江迥树依微。长啸青阴合，弹冠白羽飞。
龙窝雨途即事寄迎川肖阳五首·其五
作者：张子翼
朝代：明

夜雨忙如此，凉风动远吟。云龙怀旧侣，流水待知音。千古逍遥梦，百年儿女心。丈夫期意气，尊酒喜同斟。
龙窝雨途即事寄迎川肖阳五首·其四
作者：张子翼
朝代：明

径黑泥偏滑，人疲路更遥。冲寒谁唤酒，出险渐停桡。雪兴无明月，诗怀减灞桥。相携喜儿辈，昏暮屡相招。
有感
作者：张子鱼
朝代：明
体裁：五言律诗

肮�非吾事，浮沈天地间。道能存白日，贫不妒青山。岁月容潇散，风尘任往还。未能逃世外，空自惜衰颜。
练湖亭
作者：张存
朝代：明
体裁：古风

孤亭倚太空，修篁落疏影。境静心自闲，顿觉尘事屏。横琴呜冰弦，古调谁能省？顾此澹忘归，满山秋月冷。
三门砥柱·其一
作者：张孙振
朝代：明
体裁：五言律诗

河势逞狂奔，经兹天欲吞。神工烦六甲，地道辟三门。回濑盘峦柱，怒涛撼石根。沛然禦仍发，别是小昆崙。
三门砥柱·其二
作者：张孙振
朝代：明
体裁：五言律诗

门分人神鬼，凿破石浑沦。风雨喧晴日，雪霜积煦春。曲随波觅路，中立砥如人。此户安能塞，挽河洗寇尘。
恭和御制翊学诗
作者：张孚敬
朝代：明
体裁：古风

帝王治有道，修身宜所先。于皇圣天纵，受命真自天。陋彼霸功小，爱此王道平。经筵讲大学，治法三代前。乾乾自不息，安安而能迁。升堂入其室，登山陟其巅。扩之保四海，泉达火始然。卓哉真德秀，义能衍斯篇。微臣忝进讲，膺服同拳拳。
游梅雨潭
作者：张孚敬
朝代：明
体裁：古风

落日在招提，山深藏古洞。水落正石出，穿岩入其空。绝壁合欲倾，观天如坐瓮。飞流泻中潭，山根俱浮动。蓬岛不在兹，相顾疑似梦。无那风月清，时常可吟咏。定须日日来，山僧免相送。
义门郑仲舒先生得请归浦江余于先生同里且亲故赋是诗情见乎辞矣
作者：张孟兼
朝代：明

郑公去年离北平，束书抱病来南京。城隅解后喜且惊，开颜握手言再生。自从南北屦构兵，日夜怅望乡关情。几回寄书雁南征，中心摇摇若悬旌。苦遭丧乱百病婴，客边囊橐一旦倾。此来四顾徒茕茕，岂料吾子与合并。我时闻之涕泗横，况公素有文章名。居官胜国职最清，经筵□擢转庠黉。及当玉署已宦成，又为奉常典粢盛。人生际此自足荣，但恨白发已数茎。怀哉屈子全忠贞，谊与日月同光晶。愿言夕餐秋菊英，佩明月珰纫茝蘅。悬河之论春雷轰，使旁睹者颜发赪。索居半载留帝城，坐听夜雨哦寒檠。眼前倏忽时变更，春风一见衰草萌。公家孝义好弟兄，遣儿千里来远迎。乃今得请荷圣明，身若插羽乘风轻。过门云别明遂行，开船要趁蒸雨晴。夜久不寐视长庚，长庚欲落钟鼓鸣。庭树喔喔闻鸡声，蒯缑起舞冠绝缨。公归我愁丝乱萦，亦有梦寐怀先茔。如过吾父款柴荆，为言恨不同趋程，终当早晚乞归耕。
北山草堂
作者：张孟兼
朝代：明

草堂卜筑近嶙峋，怪石苍苔迹未陈。涧瀑乱鸣前嶂雨，山花迟发半岩春。每逢过客留题壁，自有居僧为卜邻。松下茯苓今亦大，可能谋食乐终身？
北山草堂
作者：张孟兼
朝代：明

草堂面面近嶙峋，白石苍苔不染尘。涧瀑倒吹千嶂雨，山花迟发半岩春。云封竹户常无径，僧到斜阳可结邻。松下茯苓今已老，那堪车马误閒身。
咏茶
作者：张孟兼
朝代：明

佳品龙门产，先春长碧芽。瀹泉分玉乳，烙火试云花。沁入诗脾瘦，香清梦境赊。相如故病渴，饮啜转风华。
夜坐国学玉兔泉联句
作者：张孟兼
朝代：明

成均地何灵，圣泽资灌沃。兔奔兆奇徵，井泄废新斸。自非三窟深，孰湛一川绿。储精本从金，生色绝胜玉。霜毛蘸寒饮，雪毳翻夜浴。酿冽补酒经，沐丹验仙箓。杵舂蟾窟弃，珠喷鳣堂触。字月生阴精，观天漏晴旭。冰澄毛骨竖，鉴彻须眉烛。㕙名徒自奇，绘行秽难赎。虽涵东郭狡，难洗上蔡辱。引满瓶未羸，探幽绠频续。流罂渗银床，出窦溅琼粟。醉沃目晕花，冻汲指连瘃。濡毫乃目润，照影从人欲。光沈天上魄，祥启地中躅。摛辞挹馀清，盟荐侑嘉告。剑刺非贰师，池移岂身毒。燕支愧浮陈，盐卤鄙富蜀。不动疑洼雪，频移风笑纛。天光一眼开，云影片鳞束。剧燕觉瘆瘭，蹶足想彳亍。觱沸虎爪跑，？吸猿臂局。洁士濯缨冠，浊卒卸刀襡。情当昴君降，夜或井霜督。谁知钟阜分，脉与伊洛属。锡名尔固嘉，战句吾何局。联将指鼎比，疾胜击钵促。惊风落灯烬，斜月坠檐曲。灵源讵能穷，短咏聊可录。
夜坐国学玉兔泉联句
作者：张孟兼
朝代：明
体裁：古风

成均地何灵，圣泽资灌沃。兔奔兆奇徵，井泄废新斸。自非三窟深，孰湛一川绿。储精本从金，生色绝胜玉。霜毛蘸寒饮，雪毳翻夜浴。酿冽补酒经，沐丹验仙箓。杵舂蟾窟弃，珠喷鳣堂触。字月生阴精，观天漏晴旭。冰澄毛骨竖，鉴彻须眉烛。㕙名徒自奇，绘行秽难赎。虽涵东郭狡，难洗上蔡辱。引满瓶未羸，探幽绠频续。流罂渗银床，出窦溅琼粟。醉沃目晕花，冻汲指连瘃。濡毫乃目润，照影从人欲。光沈天上魄，祥启地中躅。摛辞挹馀清，盟荐侑嘉告。剑刺非贰师，池移岂身毒。燕支愧浮陈，盐卤鄙富蜀。不动疑洼雪，频移风笑纛。天光一眼开，云影片鳞束。剧燕觉瘆瘭，蹶足想彳亍。觱沸虎爪跑，�吸猿臂局。洁士濯缨冠，浊卒卸刀襡。情当昴君降，夜或井霜督。谁知钟阜分，脉与伊洛属。锡名尔固嘉，战句吾何局。联将指鼎比，疾胜击钵促。惊风落灯烬，斜月坠檐曲。灵源讵能穷，短咏聊可录。
寄桃源郑徵士 其一 桑字
作者：张孟兼
朝代：明

我思桃源山，林谷春昼长。云生岩石静，花落泉水香。笑我不归客，何年返耕桑。
寄桃源郑徵士 其七 犬字
作者：张孟兼
朝代：明

揽衣起闻鸡，寤寐恒展转。怀亲念已频，觐主颜觉腼。欲寻旧篱落，听吠山家犬。
寄桃源郑徵士 其三 别字
作者：张孟兼
朝代：明

相从饭胡麻，已与尘事绝。致身在烟霞，此心比冰雪。便当赋归来，共话经年别。
寄桃源郑徵士 其九 夜字
作者：张孟兼
朝代：明

落月林开晓，白云散幽舍。翩翩笙鹤回，井井神仙下。中有好修人，浩歌美清夜。
寄桃源郑徵士 其二 麻字
作者：张孟兼
朝代：明

何年返耕桑，与子种桃花。山中寻白鹿，石上看红霞。竟日得辞后，相从饭胡麻。
寄桃源郑徵士 其五 仍字
作者：张孟兼
朝代：明

遁迹桃源境，日对青崚嶒。涧响惊夜雨，云寒冱春冰。况此人事绝，沈忧岂相仍。
寄桃源郑徵士 其八 晓字
作者：张孟兼
朝代：明

听吠山家犬，烟霞故深窈。上拂穹宇高，下俯人寰小。泠然风露凉，落月林开晓。
寄桃源郑徵士 其六 鸡字
作者：张孟兼
朝代：明

沈忧岂相仍，浩然乐幽栖。山空夜花落，木密春鸟啼。我厌朝市居，揽衣起闻鸡。
寄桃源郑徵士 其十 空字
作者：张孟兼
朝代：明

浩歌美清夜，翩翩挟天风。采芹碧涧底，看奕青云中。洞口有霜瀑，飞流落晴空。
寄桃源郑徵士 其十一 山字
作者：张孟兼
朝代：明

飞流落晴空，青云上可攀。念子冰雪姿，愧我尘土颜。长歌采芝曲，白云满前山。
寄桃源郑徵士 其十三 鹤字
作者：张孟兼
朝代：明

汨汨来何自，泉鸣昼寂寞。春暖涧草生，鸟弄林花落。山人盍归来，为伴林间鹤。
寄桃源郑徵士 其十二 自字
作者：张孟兼
朝代：明

白云满前山，杳杳入苍翠。风清鹤在林，夜静月堕地。惟有屋下泉，汨汨来何自。
寄桃源郑徵士 其十四 猿字
作者：张孟兼
朝代：明

为伴林间鹤，松老枝叶繁。石烂不复觉，丹成竟忘言。幽响亦何处，云萝自啼猿。
寄桃源郑徵士 其四 境字
作者：张孟兼
朝代：明

共话经年别，令人发深省。悠悠感飘蓬，恋恋依乡井。漫尔结茅屋，遁迹桃源境。
寄桃源郑徵士·桑字
作者：张孟兼
朝代：明

我思桃源山，林谷春昼长。云生岩石静，花落泉水香。笑我不归客，何年返耕桑。何年返耕桑，与子种桃花。山中寻白鹿，石上看红霞。竟日得辞后，相从饭胡麻。相从饭胡麻，已与尘事绝。致身在烟霞，此心比冰雪。便当赋归来，共话经年别。共话经年别，令人发深省。悠悠感飘蓬，恋恋依乡井。漫尔结茅屋，遁迹桃源境。遁迹桃源境，日对青崚嶒。涧响惊夜雨，云寒冱春冰。况此人事绝，沈忧岂相仍。沈忧岂相仍，浩然乐幽栖。山空夜花落，木密春鸟啼。我厌朝市居，揽衣起闻鸡。揽衣起闻鸡，寤寐恒展转。怀亲念已频，觐主颜觉腼。欲寻旧篱落，听吠山家犬。听吠山家犬，烟霞故深窈。上拂穹宇高，下俯人寰小。泠然风露凉，落月林开晓。落月林开晓，白云散幽舍。翩翩笙鹤回，井井神仙下。中有好修人，浩歌美清夜。浩歌美清夜，翩翩挟天风。采芹碧涧底，看奕青云中。洞口有霜瀑，飞流落晴空。飞流落晴空，青云上可攀。念子冰雪姿，愧我尘土颜。长歌采芝曲，白云满前山。白云满前山，杳杳入苍翠。风清鹤在林，夜静月堕地。惟有屋下泉，汨汨来何自。汨汨来何自，泉鸣昼寂寞。春暖涧草生，鸟弄林花落。山人盍归来，为伴林间鹤。为伴林间鹤，松老枝叶繁。石烂不复觉，丹成竟忘言。幽响亦何处，云萝自啼猿。
展闻人先生墓
作者：张孟兼
朝代：明

免魄何年掩少微，裴回马鬣涕频挥。十年灯火人何在，一代文章事已非。衰草含烟天漠漠，空林落叶雨霏霏。伤情更有山阳笛，吹彻梅花未忍归。
春日游钟山以溪回松风长分韵得长字
作者：张孟兼
朝代：明

访古来钟阜，寻僧问草堂。千年猿鹤静，一径石林荒。泉落春水细，梅留腊雪香。乡心怜薄暮，矫首碧云长。
杨柳词
作者：张孟兼
朝代：明

柳色青青柳叶齐，送君江上朔云低。妾似柳条全繫恨，君如柳絮逐东西。槎得鹅儿嫩欲黄，轻寒初试怯罗裳。柔条不禁随风舞，薄恨犹能繫妾肠。
杨柳词·其一
作者：张孟兼
朝代：明
体裁：七言绝句

柳色青青柳叶齐，送君江上朔云低。妾似柳条全系恨，君如柳絮逐东西。
杨柳词·其一
作者：张孟兼
朝代：明

柳色青青柳叶齐，送君江上朔云低。妾似柳条全繫恨，君如柳絮逐东西。
杨柳词·其二
作者：张孟兼
朝代：明
体裁：七言绝句

槎得鹅儿嫩欲黄，轻寒初试怯罗裳。柔条不禁随风舞，薄恨犹能系妾肠。
杨柳词·其二
作者：张孟兼
朝代：明

槎得鹅儿嫩欲黄，轻寒初试怯罗裳。柔条不禁随风舞，薄恨犹能繫妾肠。
漫兴
作者：张孟兼
朝代：明

梨花半开夜雨催，无奈李花如雪堆。门前美人不见来，东风杨柳吹千回。青骢骄嘶金鞿衔，美人二月裁春衫。江头麦秀青渐渐，西湖放船开锦帆。
漫兴·其一
作者：张孟兼
朝代：明

梨花半开夜雨催，无奈李花如雪堆。门前美人不见来，东风杨柳吹千回。
漫兴·其二
作者：张孟兼
朝代：明

青骢骄嘶金鞿衔，美人二月裁春衫。江头麦秀青渐渐，西湖放船开锦帆。
登聚宝山分韵得春字
作者：张孟兼
朝代：明

踪迹怜身拙，登临纵目频。江山如好客，花鸟故馀春。落落行藏异，悠悠岁月新。数茎初白发，朝夕为思亲。
秋兴
作者：张孟兼
朝代：明

白露盈盈上碧枝，蒹葭正老月明时。危楼独倚听歌细，静榻孤眠琢句迟。历乱松栖乌梦幻，纵横枫落鹿踪迷。琅玕戛玉千竿外，疑有高人住水湄。
补牛尾八阕乐歌辞 其六 达地功
作者：张孟兼
朝代：明

若掘大象兮，调太鸿。乘精拱默兮，耳目内通。维率九寰以承流兮，顺轨从。风亮天工兮，一人斯隆。
西洲曲
作者：张孟兼
朝代：明

送郎下西洲，畏侬不回顾。恨煞浪头风，转向烟中树。烟树冷茫茫，风来吹断肠。赠我双环镯，不如置道傍。
豫让桥
作者：张孟兼
朝代：明

豫让桥边杨柳树，春至年年青一度。行人但见柳青青，不问当时豫让名。斯人已往竟千载，遗事不随尘世改。断碑零落野苔深，谁识孤臣不二心。豫让桥，路千里，桥下滔滔东逝水。君看世上二心人，遇此多应羞愧死。
赋得可怜人度可怜宵
作者：张孟兼
朝代：明

灯花剔瘦鬓上蝉，梭鸡雨声泣红绵。瓦盆盛水渴如漆，垂额不照鸦纹玄。青奁无脂陂陀小，单衾著膝看霜晓。饥虫食粉化蛾飞，芙蓉尽乾春燕少。去年买坞种杨柳，春去采芝秋缚帚。荒烟碾尘高似树，蛴螬朴墨入马口。空条渐老月渐稀，月时空有雨洒衣。花房遣梦化为蜜，醒时不见蝴蝶飞。三更食蜜如食淀，寒鸦孤栖不穿线。鬼母轻摇蜀国弦，外孙慵贴邯郸绢。天河水决弓声催，漏板铜销冷如箭。香軿叠绿垂花铃，乙夜采兰烧至丁。忽剪茱萸作秋宛，懒从镜里留星星。龟甲无心老红晕，横取金蚕报双鬓。鹅黄不度□上风，蜡泪新痕为谁尽。
过梅节悠故宅
作者：张孟兼
朝代：明

梅溪尚可作，吾亦溯微湍。力罢千金括，谋回万乘銮。孤忠殉社稷，乱石葬衣冠。依约曾栖处，枫邱血尚丹。
送童良仲归兰溪
作者：张孟兼
朝代：明

尝读登科记，犹忆庚子年。君名乃亚魁，众口争称传。岂惟宗党重，亦为闾里贤。授官得要地，尚尔客幽燕。音书或间至，途路动逾千。不谓兵革起，陵谷成变迁。南北遂阻隔，相望各一天。我思曷怏睹，心若摇旌悬。君世居兰溪，我家浦水边。相去固甚迩，鸡犬声相连。胡为万里别，不啻参商然。人生出处异，会晤实因缘。去年朔方平，君挈家南还。相逢逆旅中，把手话缠绵。江城寒雨歇，泥淖穷巷偏。促席竟及夕，剪烛夜忘眠。或于风雪际，围炉拥青毡。哦诗出险语，欲压石鼎联。君才十倍丕，顾我何能先。譬诸觕粝女，效颦愧妖妍。又如低飞鸟，敛翮避鹰鹯。此情胶漆投，此义金石坚。还返仅半载，慰藉肯弃捐。兴言久居此，浩然乡思牵。今日既得请，促装买归船。功名非吾事，身世图生全。故山有敝庐，读书可终焉。昔有钓游处，西郊及东阡。邻翁纵谈谑，岁时罗酒筵。非学高尚隐，实且脱忧煎。闻之使我惊，我亦思林泉。我生素狂瞽，窃禄徒备员。几欲乞归养，日夕心乾乾。念君挽莫留，告别一何遄。探囊竟何有，怜剩三百钱。沽酒劝君饮，为君写拳拳。蒸雨急如洗，薰风爽微肩。到家可计程，定及秋月圆。
送郑仲宗听宣
作者：张孟兼
朝代：明

客里论心绪，山中有隐居。每听深竹雨，还钓碧川鱼。翻笑归难得，多缘计不疏。好将天上语，子细报乡闾。
送郑叔车
作者：张孟兼
朝代：明

郑子离襁褓，所怙惟乃父。父昔仕燕京，半世去乡土。子家孝义门，十世居同聚。派衍白麟支，望出荥阳谱。庭常无间言，礼或习邹鲁。鸡鸣起盥栉，合食闻钟鼓。虽当丧乱后，遵训仍厥祖。我家故同邑，匪闻目亲睹。况子吾素知，才华足多取。豁落义气俱，咳唾珠玑吐。挥毫走蛟螭，作赋凌鹦鹉。昆弟既谓贤，亲邻亦称数。久欲寻父去，奈时方用武。消息十年无，道路满豺虎。近传燕蓟平，不觉喜而舞。闻父已南还，恨不身插羽。敛衣即登途，宵进江上橹。忘食并兼程，亦不避风雨。逾旬及南京，父病将愈。逆旅会面欢，胜渴饮酥乳。比邻走翁妪，环视立如堵。我时往相见，政值日卓午。挽之入客邸，共谈坐挥麈。问言念父情，情深话諲缕。如子之所经，跋涉甚辛苦。春泥膏土脉，停云黯天宇。朝行履濡露，暮宿定林莽。我惟纯孝者，往往见前古。名同金石坚，不与草木腐。事亲在娱乐，奚必养三釜。羡子为此行，于世岂无补。闻者大惊奇，见者辄夸诩。人生斯足荣，何用效题柱。是言良已解，口答头屡俯。陋予亦胡为，问学本狂瞽。三年事占毕，竟日拘训诂。环列纷叩难，类敌张劲弩。内顾实空乏，畏彼搜林斧。幸哉搢绅交，脱略哙等伍。或时卧养疴，连月不出户。今日子来别，省墓亟东下。为言奉父命，明发河之浒。此还暂当来，寤寐歌《陟岵》。闻之触乡思，嘅叹髀频拊。吾翁发垂白，不得躬干蛊。便欲从子归，致身学稼圃。敝庐南山中，风物诧韦杜。桃李自满蹊，去天才尺五。但见桑麻荣，丰年多黍稌。昨宵梦先垄，松楸长栩栩。强起诉此怀，唤仆买清酤。春风吹柳条，夜雨涨江浦。劝子尽一觞，聊以写心腑。
送郑叔车
作者：张孟兼
朝代：明
体裁：古风

郑子离襁褓，所怙惟乃父。父昔仕燕京，半世去乡土。子家孝义门，十世居同聚。派衍白麟支，望出荥阳谱。庭常无间言，礼或习邹鲁。鸡鸣起盥栉，合食闻钟鼓。虽当丧乱后，遵训仍厥祖。我家故同邑，匪闻目亲睹。况子吾素知，才华足多取。豁落义气俱，咳唾珠玑吐。挥毫走蛟螭，作赋凌鹦鹉。昆弟既谓贤，亲邻亦称数。久欲寻父去，奈时方用武。消息十年无，道路满豺虎。近传燕蓟平，不觉喜而舞。闻父已南还，恨不身插羽。敛衣即登途，宵进江上橹。忘食并兼程，亦不避风雨。逾旬及南京，适父病将愈。逆旅会面欢，胜渴饮酥乳。比邻走翁妪，环视立如堵。我时往相见，政值日卓午。挽之入客邸，共谈坐挥麈。问言念父情，情深话諲缕。如子之所经，跋涉甚辛苦。春泥膏土脉，停云黯天宇。朝行履濡露，暮宿定林莽。我惟纯孝者，往往见前古。名同金石坚，不与草木腐。事亲在娱乐，奚必养三釜。羡子为此行，于世岂无补。闻者大惊奇，见者辄夸诩。人生斯足荣，何用效题柱。是言良已解，口答头屡俯。陋予亦胡为，问学本狂瞽。三年事占毕，竟日拘训诂。环列纷叩难，类敌张劲弩。内顾实空乏，畏彼搜林斧。幸哉搢绅交，脱略哙等伍。或时卧养疴，连月不出户。今日子来别，省墓亟东下。为言奉父命，明发河之浒。此还暂当来，寤寐歌《陟岵》。闻之触乡思，嘅叹髀频拊。吾翁发垂白，不得躬干蛊。便欲从子归，致身学稼圃。敝庐南山中，风物诧韦杜。桃李自满蹊，去天才尺五。但见桑麻荣，丰年多黍稌。昨宵梦先垄，松楸长栩栩。强起诉此怀，唤仆买清酤。春风吹柳条，夜雨涨江浦。劝子尽一觞，聊以写心腑。
送郑叔车还乡
作者：张孟兼
朝代：明

晚秋气始肃，远客早知寒。登舻越重河，长路浩漫漫。郑君去故国，水宿更风飧。因兹搆沈绵，伏枕在江干。昔年仕朝簪，济济仪鹓鸾。有子长阶庭，娟娟秀芝兰。兵压隔温凊，恨不生羽翰。流言日纷起，念之热肺肝。燕山尚冰霰，汴水犹波澜。既忧滫瀡阙，复恐衣裳单。未知亲定所，岂悼行路难。愿学朱寿昌，历访遍川蛮。望云朝屡怅，见月宵永叹。睽违十五载，梦寐何时安。一旦遇中途，两恨共相看。阿儿悲且喜，揾泪不能乾。阿父病随愈，倾倒为汝欢。细询尽故旧，相语夜向阑。几人乱离后，骨肉能尔完。况乃四十指，举族无一残。会当返故里，高堂舞斑斓。因事尚留滞，遣子先往观。急归报尊长，庶使众心宽。忝予同乡邑，羡伊子职殚。移忠谅由孝，踵美登王官。荆花既烨烨，桂树亦团团。好将丹一寸，书入青琅玕。
郊禋庆成分得霄字四十韵
作者：张孟兼
朝代：明

后德绵昌历，天心翊圣朝。边尘初涤荡，云汉已光昭。削僣功尤烈，来王化愈遥。金陵誇地险，玉烛羡时调。甘露诸祥集，嘉禾两岐夭。升中酬昊帝，殷荐配神尧。五稔明禋肃，千官缛礼饶。岁将缠赤奋，斗正指玄枵。大报仪应饬，长迎意更邵。泽宫申誓命，宣室禀章条。法鼓鸡人叫，巾车太仆要。祝融驱汜埽，太乙引招摇。矗矗旌常建，祁祁旟旆飘。三舆尊木辂，八騄重华聊。貔虎扬璇盖，神仙捧玉雕。清飙传警跸，紫陌觇冲鞗。尔乃登坛履，因之寀殿超。衮衣披日月，皮弁映星杓。芗合群供焫，鸾刀众启膋。贵诚呈茧栗，尚质荐陶匏。圭璧缤纷奠，尊罍杂沓标。大糦承黍稷，广乐备云韶。孤竹璚笙丽，空桑锦瑟嘹。九成看舞翟，六变听悬毊。祝已将明信，巫还告腯臕。文真情并至，仪果物俱辽。圣虑尤旡射，臣心总不佻。焄蒿神自凛，肸蚃祉靡料。烈祖咸蒸衎，群神遍悦嗂。德馨瀰紫府，仁飨彻丹霄。天既斋明假，人因颂祝嚣。百昌歌日彩，万寿祷松乔。景福穰穰降，神休叠叠徼。祥光凝辇毂，恊气霭銮镳。顺备尤磅礴，清宁更泬寥。尊亲怀血气，作睹罄英翘。嘉瑞麟游薮，雍喈凤叶箫。九围精意塞，重译雅声招。允矣三灵荅，悠哉百沴消。愚臣叨相礼，谐尹继赓谣。
都中赠风鉴僧
作者：张孟兼
朝代：明

祖师相法此心通，西笑长安只向东。自我作灾还作福，与人言孝复言忠。看得定时原不定，悟来空处转非空。八识田中横七尺，大家归认主人翁。
金华洞天
作者：张孟兼
朝代：明

洞天万仞落空翠，神仙何年上青霄。蛟龙已去荒窟宅，鸡犬无闻遗井瓢。冰湍洒洒暗犹落，岩雪阴阴春不销。我欲乘风问生术，林间黄精深雨苗。
题义门
作者：张孟兼
朝代：明

孝不遗厥亲，义不辞君役。克全兹两端，稔足久雍睦。世俗习浇漓，君家仍朴遫。世俗尚浮屠，君家尊儒宿。文章夙擅名，道义素积蓄。覃恩表闾门，用是敦颓俗。末学勉追随，步趋恐不足。漫作短歌行，聊以将颂祝。
题鞠隐堂卷
作者：张孟兼
朝代：明

玉雪为颜白发鲜，儿孙满眼见曾玄。彩衣献寿三春酒，黄菊当期九月筵。天上蟠桃今已熟，堂阴萱草故争妍。丹青解写名门德，留取家声奕世传。
海棠白头公
作者：张孟颙
朝代：明
体裁：七言绝句

红湿胭脂露未收，曾烧银烛照风流。不堪狼籍春残后，愁得幽禽也白头。
钱塘怀古
作者：张孟颙
朝代：明
体裁：七言律诗

帝子南游竟不归，六桥陈迹草萋萋。月沈孤井银瓶泣，木落空陵铁马嘶。王气北随吴地尽，越江东去海天低。可怜和靖祠边路，疏影寒香鸟自啼。
一山为沈兑秀才题
作者：张宁
朝代：明

人言一拳石，积累成丰隆。为山将九仞，篑缺亏前功。巍巍圣与贤，养正由童蒙。登泰小天下，卓立超群峰。
一径野花落孤舟春水生画
作者：张宁
朝代：明

林外春阴晓风作，门径幽深野花落。东家春色过西家，井口篱根乱漂泊。溪头新水绕门生，扁舟一叶轻如萍。杜陵老病烟波远，欲载诗愁过洞庭。
一笑山小飞来峰
作者：张宁
朝代：明

飞来峰在西湖上，何事飞来尺地间。只恐飞来又飞去，小门风雨夜先关。
一笑山小飞来峰杂咏三首 其一 宿雨岩
作者：张宁
朝代：明

峨峨苍玉峰，寂寂归云洞。暮雨宿空岩，萧斋伴幽梦。
一笑山小飞来峰杂咏三首 其三 丹丘
作者：张宁
朝代：明

尘境有丹丘，心閒地自幽。世间黄白士，莫向此中游。
一笑山小飞来峰杂咏三首 其二 寻松桥
作者：张宁
朝代：明

懒看玄都桃，停攀广寒桂。时过五云桥，寻松看诗句。
一笑山小飞来峰杂咏三首·宿雨岩
作者：张宁
朝代：明

峨峨苍玉峰，寂寂归云洞。暮雨宿空岩，萧斋伴幽梦。懒看玄都桃，停攀广寒桂。时过五云桥，寻松看诗句。尘境有丹丘，心閒地自幽。世间黄白士，莫向此中游。
一笑山琴月盘倚醉石
作者：张宁
朝代：明

迢迢郁林州，渺渺扶馀国。截断洞庭波，苍茫古颜色。空庭悬磬白日孤，四无完壁生蘼芜。残刓败纽钟鼎破，棱层断骨蛟龙枯。不堪元亮眠，不下元章拜。醉来半倚醒半凭，侧对青山不相碍。弹琴声益清，候月影先在。空山寂无人，兀立如有待。昔为谁家物，今为吾所爱。今来古往复几年，问石不语心茫然。失亦不足悲，得亦不足怜。世间万物皆暂有，大梦未觉争媸妍。李文饶，牛僧孺，爱物何同爱身异。间关进退互不持，纵有珍奇焉足计。载鼓纷亭操，载歌谪仙词。青天湛湛知音少，一曲秋风两鬓丝。
七夕有怀刘世亨
作者：张宁
朝代：明

海城吴叶堕新秋，露坐中庭夜色幽。微月遥随银汉转，清樽不共故人游。曾闻玉殿传灯火，更想瑶台望斗牛。千里相思应未寝，故园南望益离忧。
三月十四日婿刘希仁遨游冯氏湖亭风雨夜作已刻始霁冒湿而前卒成胜赏呈同游诸公
作者：张宁
朝代：明

湖山夜雨催春急，莺燕无声曙犹滴。东风似是惜春归，淡扫阴云漏初日。从来晴好雨亦奇，雨晴沓至添华滋。人间盛事常不满，逢欢便作快心时。
三月晦日游龙井
作者：张宁
朝代：明

倦扶残醉过湖堤，物候催新客思迷。桑柘林疏蚕事促，菰蒲水浅鹭行低。泉声落涧龙渊近，山势凌空鸟道齐。苦欲相留留不得，晚风斜日杜鹃啼。
三笑图
作者：张宁
朝代：明

意趣已相合，行居何足言。当时聊一笑，今古作清论。
三鹭图
作者：张宁
朝代：明

老树寒塘里，孤栖境最宜。双行良有待，独立已多时。跂足身将下，翘翎眼正窥。画图深意别，托物重兴思。
世德堂
作者：张宁
朝代：明

不见高阳里，华堂似太丘。九州垂远裔，千载继遗谋。婚冠酬嘉会，登歌集胜游。犹疑群从夜，星象动高秋。
丙戌除夕舟次富阳
作者：张宁
朝代：明

三百九旬今夜尽，四十二年明日来。功名荏苒老将至，红尘汨没朱颜催。庭帏咫尺如万里，飞梦复绕黄金台。明年今夜知何处，卧听寒潮心转哀。
丛蕙图
作者：张宁
朝代：明

二月忽已迈，庶草三春时。九畹有馀秀，百亩多芳蕤。光风转幽馥，湛露增华滋。筼筜拂琨璞，揭车被留夷。朋从汇如故，气质相交䕻。手抚宣尼琴，再诵骚人词。时哉未终老，荪芷来何迟。
东作庄歌
作者：张宁
朝代：明
体裁：古风

朝出耕，向平田，午就饷，翳林木。父子妇姑皆愿劳，趁我农时播嘉谷。嘉谷有望先输官，免受催租郡吏辱。年年常若今年耕，莫效西家卖黄犊。
东坡图
作者：张宁
朝代：明

玉带金章未足奇，葛巾野服是何时。平生怀抱空千古，一笑逢人处处宜。
东坡雪竹
作者：张宁
朝代：明

风捲残云暮雪晴，天空野树水烟横。凄迷望断平安信，衰薄如逢太瘦生。月冷冰梢清入骨，霜交疏影澹无情。岁寒物色多相似，到此方知晚节成。
东岳云峰图
作者：张宁
朝代：明

荡胸云气接空冥，齐鲁阴阴未了青。不见当时封禅处，紫烟红雾满云亭。
严侍御提学南直隶赋得骢马行春卷送之
作者：张宁
朝代：明

使君骢马出康庄，千里江淮淑气长。南国尽兴周礼乐，西京不改汉文章。衣冠总被阳春泽，草木犹沾化雨香。不独澄清眼前事，百年桃李在门墙。
严州道中
作者：张宁
朝代：明

云路缘江转，舟行夕照中。水清深见石，山近欲挨蓬。意与寒林澹，情随野望通。閒呼小儿女，到处一从容。
严滩图
作者：张宁
朝代：明

物色既堪见，相逢无所言。高风已千古，微意竟谁论。
为严仁远题兰
作者：张宁
朝代：明

共说江皋种，元来是国香。援琴人在鲁，糿佩客迷湘。古调终难继，高怀不可忘。谢庭春事好，三世见流芳。
为丰参议题柳岸春风
作者：张宁
朝代：明

林塘三月柳依依，摇飏东风近竹扉。旋逐歌声飘舞席，淡随春气入罗衣。落花满路啼莺歇，芳草凝寒燕子飞。自是平泉行乐处，风光不与赏心违。
为于景瞻画高山流水图
作者：张宁
朝代：明

山悬星汉水回澜，林谷无人碧树寒。千古知音共相许，当时声调若为弹。
为仲彦晖题戴文进画
作者：张宁
朝代：明

故人归田园，风景如未别。时菊老馀芳，疏篁晏高节。皇皇枝上花，潇潇石边叶。安得素人心，清尊对明月。
为伍公矩题画二首
作者：张宁
朝代：明

晴空澹澹飞鸟没，野水连天月初出。人间天上不胜秋，一片烟波夜如日。杜陵老病卧孤舟，醉倚蓬窗看水流。满怀灏思无人会，惟有清光照白头。荒林野树连高障，青山半出青云上。谁分折水下昆崙，一道垂流几千丈。纷纷短发吹秋风，注目可似青鞋翁。高山流水知音少，却忆庐山五老峰。
为伍公矩题画二首·其一
作者：张宁
朝代：明

晴空澹澹飞鸟没，野水连天月初出。人间天上不胜秋，一片烟波夜如日。杜陵老病卧孤舟，醉倚蓬窗看水流。满怀灏思无人会，惟有清光照白头。
为伍公矩题画二首·其二
作者：张宁
朝代：明

荒林野树连高障，青山半出青云上。谁分折水下昆崙，一道垂流几千丈。纷纷短发吹秋风，注目可似青鞋翁。高山流水知音少，却忆庐山五老峰。
为刘廷器题松竹二图
作者：张宁
朝代：明

荒烟满地凝稠绿，一片秋声振浮玉。苍梧云重泣湘灵，翠袖天寒倚空谷。西林三径闭松关，江潭游子何时还。凤凰来仪九功叙，伶伦老去邹生閒。严霜作衅百草黄，春红秋绿纷成荒。穷阴不变太古色，老节直与层霄昂。徂来天高岱宗远，万牛不见空山晚。造化生材自有宜，行人落日生悽惋。
为刘廷器题松竹二图·其一
作者：张宁
朝代：明

荒烟满地凝稠绿，一片秋声振浮玉。苍梧云重泣湘灵，翠袖天寒倚空谷。西林三径闭松关，江潭游子何时还。凤凰来仪九功叙，伶伦老去邹生閒。
为刘廷器题松竹二图·其二
作者：张宁
朝代：明

严霜作衅百草黄，春红秋绿纷成荒。穷阴不变太古色，老节直与层霄昂。徂来天高岱宗远，万牛不见空山晚。造化生材自有宜，行人落日生悽惋。
为刘浚渊同年题古松图
作者：张宁
朝代：明

云山高高凌紫空，上有偃蹇千年松。苍颜不变太古雪，密叶晴翻长夏风。玄萝紫蔓阴相翳，错落盘根枝著地。月明白鹤误飞来，烟散青牛忽无处。由来奇物重冥搜，变化追寻未可留。徂徕山下黄尘暮，太谷坡前碧草秋。只今廊庙求梁栋，梓柏楩楠皆入贡。会见巉岩出万牛，茯苓琥珀皆登用。
为叶希荣题竹
作者：张宁
朝代：明

芳春初茁土，首夏渐成阴。不待冰霜后，清风已满林。
为吴方伯写海天秋望图
作者：张宁
朝代：明

老树荒山海上头，碧天沈水不胜秋。乾坤定位东南缺，江汉朝宗日夜流。人世劳生真渺粟，仙家何处是浮丘。凌虚不见扬尘处，风送云涛起蜃楼。
为吴汝辉题杏花鸡
作者：张宁
朝代：明

枝上杏花红尽吐，枝下鸣鸡日当午。千花万花锦作堆，大鸡小鸡雁成侣。落英点羽浮霞轻，华风不动香尘生。群雏狎母竞啄逐，孤雄竦眄缘花行。东君为恐春归蚤，暗促晨声报春晓。狂蜂浪蝶却不来，惜花又怕春情扰。牝牡埘楼健息滋，栽培秀实趁芳时。伏烹奋门耽花老，却笑长安游侠儿。
为吴玉甫侍御题芙蓉图
作者：张宁
朝代：明

志士怀寂寥，佳人念迟暮。本与秋风期，不悟春已去。嫣然如有情，暄妍发寒素。红摇碧潭水，绿掩黄叶树。垂垂翠帐烟，冉冉锦城路。试问涉江人，相思在何处。
为姚公绶题丹丘
作者：张宁
朝代：明

东方有奇士，自号丹丘生。超世立于独，宛若来蓬瀛。言从黄石公，再从赤松子。终始意斯在，幻境焉足跂。
为姚公绶题飞白竹
作者：张宁
朝代：明

不是乘春绿，终无变节黄。惟应清白操，岁晚映冰霜。
为姜用贞题梅
作者：张宁
朝代：明

海宇年芳尽，孤标晚更奇。不缘风雪里，那见岁寒姿。止渴惭无补，调羹已有期。逢人如有便，莫负陇头思。
为孙宗礼题画
作者：张宁
朝代：明

巍峨泰岳当空起，齐鲁苍茫青未已。东连奎壁下平林，白石神鸡鸣泺水。近峰砥柱高插天，远山如砺含苍烟。就中绝壁千万仞，青萝紫蔓垂飞泉。上方楼阁凌霄汉，叠榭回廊环赤岸。桧柏阴森灏气深，杉松半映岚光见。依微下界入芳蹊，蹊上人家四望迷。树影匝檐晴亦雨，鸟声当户歇还啼。野桥鸣濑通幽谷，小径荒凉闭茆屋。屋底幽人不出门，十年心事书千束。清风明月澹悠悠，野鹤林猿寂寞秋。英华不与世同泯，意气直欲穷冥搜。云雷一旦生林壑，凤翼腾霄虬奋角。石田花野迹萧疏，青琐黄门事轩豁。自从恩谴赋西行，万里关河百感生。落日咸阳一回首，尽是乡山离别情。今年天上阳春布，赐归却踏来时路。旧游松菊未全芜，去日门墙尚如故。北山何必诮移文，南亩还应卧白云。晓雨移舟鸥近渚，晚凉开圃鹿成群。从来宦达怜长往，得失荣枯共萧爽。白璧终藏志已非，赤松相候真成妄。君不见郑子真，平生散逸无怀民。又不见贺季真，鉴湖一曲辞朝绅。穷通出处只如此，高尚岂必双朱轮。古人风致何殊绝，昭代求贤甚如渴。彦博衰微尚入朝，仲舒老去犹持节。重来事业不须期，招隐诗成欲寄迟。乱峰残雪梅花夜，好忆咸阳西去时。
为干景瞻题唐高骈山亭夏日诗画十韵
作者：张宁
朝代：明

碧山亭馆抱回塘，门巷阴阴夏日长。新竹过林梢碍柳，野藤缠树叶迷霜。炉香细引蔷薇架，庭草阴连薜荔墙。画栋云閒天伏暑，疏帘风急雨生凉。棋声落枕醒幽梦，楼影沉波近夕阳。临水独垂盘谷钓，采莲新办越溪航。何人隔竹敲茶臼，有客携琴问草堂。望远欲穷千里目，吟馀空费九回肠。功名自许今犹未，寒暑催人老又将。会整旧书归旧隐，故园松菊晚苍苍。
为张佥宪题画松
作者：张宁
朝代：明

九疑山中十八公，元气结聚非人工。精求本许周庙致，偶遇不受秦人封。寒来暑往年华暮，酷月蒸林雪围布。柔芳弱蔓几枯荣，老干槎牙只如故。东风吹和春雨零，萋迷碧草连根青。野猿林鹤相对晚，时有山人寻茯苓。东阁同心美如玉，音信寥寥渭如澳。金粉香飘花上黄，虬须紫簇枝间绿。采花酿酒枝插头，仰援紫藟俯碧流。盘根错节终不试，犹胜野断横中沟。枝头满，酒盈瓮，为君起舞冈陵颂。造化生材会有期，莫入丁生醉时梦。
为张士明题沈石田画
作者：张宁
朝代：明

故人何处所，诗画转风流。一雁斜阳晚，孤篷野水秋。偶随云共往，时与月同留。此外应无累，年高未白头。
为张彦晖写兰竹题
作者：张宁
朝代：明

悬崖照水生丛兰，杜若洲空修竹寒。光风夜转吹不落，国香倒拂青琅玕。涉江远道谁堪采，晚节平安应未改。梦中犹自忆同心，楚乡风雨知何在。
为张都阃宗大题画四首
作者：张宁
朝代：明

东风凝寒柳丝软，细草新篁绿犹浅。去岁光阴看又来，桃花红胜前人脸。前人已老桃花开，茆茨布褐行相偎。琴书满座溪山在，花落閒庭生绿苔。绿槐夹道熏风起，庐阜东南云昼晦。雷轰雨泣鬼神惊，一泻奔流几千里。五云山下六月寒，九曲滩头清海翻。只应三峡桥边暮，长有诗人坐石阑。斜阳淡淡澄江晚，渚蓼江蘋映葭菼。蓬窗风飏钓丝轻，竹炉茗熟茶烟淡。沙平浦远雁行孤，人在潇湘八景图。平生自得江湖趣，不是烟波旧钓徒。蓝关路断无行迹，悬弧城深夜如日。当年辛苦近何如，为探梅花问消息。月香水影诗未成，折花且让枝头横。不知白鹤归来未，开却柴扉待月明。
为张都阃宗大题画四首·其一
作者：张宁
朝代：明

东风凝寒柳丝软，细草新篁绿犹浅。去岁光阴看又来，桃花红胜前人脸。前人已老桃花开，茆茨布褐行相偎。琴书满座溪山在，花落閒庭生绿苔。
为张都阃宗大题画四首·其三
作者：张宁
朝代：明

斜阳淡淡澄江晚，渚蓼江蘋映葭菼。蓬窗风飏钓丝轻，竹炉茗熟茶烟淡。沙平浦远雁行孤，人在潇湘八景图。平生自得江湖趣，不是烟波旧钓徒。
为张都阃宗大题画四首·其二
作者：张宁
朝代：明

绿槐夹道熏风起，庐阜东南云昼晦。雷轰雨泣鬼神惊，一泻奔流几千里。五云山下六月寒，九曲滩头清海翻。只应三峡桥边暮，长有诗人坐石阑。
为张都阃宗大题画四首·其四
作者：张宁
朝代：明

蓝关路断无行迹，悬弧城深夜如日。当年辛苦近何如，为探梅花问消息。月香水影诗未成，折花且让枝头横。不知白鹤归来未，开却柴扉待月明。
为徐公举题甘谷图
作者：张宁
朝代：明

南阳古甘谷，菊绕渊泉清。居人饮其流，白发咸康宁。明徵谅无爽，穆穆中庸生。君当衍馀泽，为我延颓龄。
为徐时用题谢廷循画
作者：张宁
朝代：明

湖上春光接贵游，湖阴山水独宜秋。林泉老我双蓬鬓，风雨还家一钓丹。望远时登黄叶寺，采芳多伫白蘋洲。相看独有南州士，高卧孤山百尺楼。
为徐甘谷写枯木竹石
作者：张宁
朝代：明
体裁：七言绝句

梓泽荒凉胜览空，平泉无树领春风。与君共老沧江曲，晚色寒声满钓篷。
为月塘上人题赵松雪兰杭人有卖兰为业
作者：张宁
朝代：明

楚畹萋萋草共生，吴城日日卖花声。离骚读尽无人问，閒倚萧斋看落英。
为朱彦明题画
作者：张宁
朝代：明

不是玄都种树人，武陵溪上已迷津。少年时节须回首，花落莺啼又暮春。
为李典史题画
作者：张宁
朝代：明

古饶山水称浮梁，地灵人杰多才良。君家兄弟晚挺出，总是碧海青琳琅。石田荒疏茆屋小，夜读朝耕共探讨。半壁残灯雨榻秋，一犁破土烟村晓。慈孝相承上下宜，鸣鸡乳犬亦熙熙。一家伯仲自师友，九奏琴瑟谐埙篪。难兄蚤作青云客，枳棘鸾凰应暂息。难弟三登举子场，至今犹敛冲霄翼。敛翼冲霄会有期，鸰原一诵一兴思。吴云楚月路千里，并入彭城风雨时。天涯会合由来少，感慨悲歌空复老。椎牛屠狗事区区，燕赵何能豁怀抱。离别相将会合疏，故园三径未应芜。凭谁远汲淮淝水，为写安丰董氏图。
为杨廷献题画六首
作者：张宁
朝代：明

山色青无际，溪流绿渐深。淡烟依远岫，疏雨过平林。不见轮蹄迹，惟闻钟磬音。何当去城市，来此极招寻。僧舍烟云表，人家木石中。乱山迷远近，流水绕西东。犬吠穿萝月，猿鸣落叶风。曾逢隐人说，庐阜路相通。度壑飞流急，缘溪狭径长。松杉围古寺，鸥鹭下回塘。旧讶周颙隐，今无贺监狂。惟馀林下叟，淳朴似虞唐。山峻容过鸟，溪深隐钓舟。平生不到处，今日偶来游。迤逦踰青障，招寻近翠楼。桃花流水暮，归路使人愁。路僻无忙步，林空有远情。幽寻行复坐，诗绪乱还清。水到荒矶绝，云依野树生。何时休世念，来与尔同盟。名郡浙东西，耶溪与霅溪。水平吴地落，潮长越山低。杨柳藏鸦密，芙蓉隐棹齐。何当寻贺监，来往日攀跻。
为杨廷献题画六首·其一
作者：张宁
朝代：明

山色青无际，溪流绿渐深。淡烟依远岫，疏雨过平林。不见轮蹄迹，惟闻钟磬音。何当去城市，来此极招寻。
为杨廷献题画六首·其三
作者：张宁
朝代：明

度壑飞流急，缘溪狭径长。松杉围古寺，鸥鹭下回塘。旧讶周颙隐，今无贺监狂。惟馀林下叟，淳朴似虞唐。
为杨廷献题画六首·其二
作者：张宁
朝代：明

僧舍烟云表，人家木石中。乱山迷远近，流水绕西东。犬吠穿萝月，猿鸣落叶风。曾逢隐人说，庐阜路相通。
为杨廷献题画六首·其五
作者：张宁
朝代：明

路僻无忙步，林空有远情。幽寻行复坐，诗绪乱还清。水到荒矶绝，云依野树生。何时休世念，来与尔同盟。
为杨廷献题画六首·其六
作者：张宁
朝代：明

名郡浙东西，耶溪与霅溪。水平吴地落，潮长越山低。杨柳藏鸦密，芙蓉隐棹齐。何当寻贺监，来往日攀跻。
为杨廷献题画六首·其四
作者：张宁
朝代：明

山峻容过鸟，溪深隐钓舟。平生不到处，今日偶来游。迤逦踰青障，招寻近翠楼。桃花流水暮，归路使人愁。
为沈履德题水仙
作者：张宁
朝代：明

夜玉笼金淡，春罗撷带柔。湘皋留佩别，洛浦弄珠游。地美姿容净，林孤气韵优。无因坐芳艳，聊尔伴吾幽。
为牛文振题墨梅飞白竹二首
作者：张宁
朝代：明

林谷无媒草蔓缠，岁寒心事只依然。长因远道逢人寄，忆得空山独夜眠。随处月明容野梦，几分春色上吟肩。别来风雨频摇落，犹自幽閒是往年。风度长疑带雪看，凭谁留兴入轻纨。素鸾有影当窗见，清籁无声特地寒。霜落渭川秋惨淡，月明湘水夜迷漫。平生雅操今犹在，颜色萧疏节未残。
为牛文振题墨梅飞白竹二首·其一
作者：张宁
朝代：明

林谷无媒草蔓缠，岁寒心事只依然。长因远道逢人寄，忆得空山独夜眠。随处月明容野梦，几分春色上吟肩。别来风雨频摇落，犹自幽閒是往年。
为牛文振题墨梅飞白竹二首·其二
作者：张宁
朝代：明

风度长疑带雪看，凭谁留兴入轻纨。素鸾有影当窗见，清籁无声特地寒。霜落渭川秋惨淡，月明湘水夜迷漫。平生雅操今犹在，颜色萧疏节未残。
为王廷彦咏菊
作者：张宁
朝代：明

细柳春营远，名花别墅幽。生无桃李态，性本蕙兰俦。干直偏宜挺，香清不厌浮。根孤宁近石，叶老不随流。冷节依然在，年芳重尔留。荣兼汉公寿，饥慰楚臣忧。苦竹映寒色，斜阳生暮愁。偶为三径别，空负一年游。彭泽真成晚，龙山别是秋。所嗟生地迥，情会两悠悠。
为王瑞之作雪图附诗以寄
作者：张宁
朝代：明

岁序行已周，天寒日将暮。门户了无营，山林阒如故。彤云被层空，时雪纷已堕。玄冥涤群华，过眼一纯素。风恬晚声寂，古气塞窗户。贞居久遗旷，值此忽超悟。呼鱼烟外汀，沽酒桥北路。烹鲜酹华月，妇子环榻坐。清歌振冥寂，真态忘陋固。悠悠百年中，清赏亦有数。劳思竟何禆，快意欣所遇。犹怀见睨馀，流想鸿迹去。望望剡溪舟，苍茫是何处。
为王瑞之题梨花图
作者：张宁
朝代：明

西阁睡初觉，东君信已通。莺声闭门雨，人影隔帘风。病体娇不语，诗愁閒更浓。无端肠欲断，云破月朦胧。
为王用诚题画十二韵
作者：张宁
朝代：明

千里云峦际碧天，千村景色晓茫然。上方楼观山间寺，远墅桑麻谷口田。危石断桥人迹少，阴崖飞瀑水声连。寒凝晻霭风光淡，暖入蘼芜草色妍。门巷未经车马到，林泉宜有画图传。隆中旧事遗梁甫，松下清斋学网川。愧我已非盘谷侣，凭谁重和草堂篇。机深转觉身多伴，心远从知地自偏。无数尘缘消物外，几多佳趣到閒边。垂竿薄暮临池坐，待月清秋傍石眠。布袜青鞋从此始，草衣木食永相便。何当共约归休日，縻禄犹须二十年。
为盛用章郎中题红梅墨竹
作者：张宁
朝代：明

罗浮山下野桥边，冰雪姿容异往年。醉后不须银烛照，暗香疏影故依然。玉箫声断綵云移，翠翟飘风欲下迟。记得掖垣东畔立，碧梧红日看来仪。
为盛用章郎中题红梅墨竹·其一
作者：张宁
朝代：明

罗浮山下野桥边，冰雪姿容异往年。醉后不须银烛照，暗香疏影故依然。
为盛用章郎中题红梅墨竹·其二
作者：张宁
朝代：明

玉箫声断綵云移，翠翟飘风欲下迟。记得掖垣东畔立，碧梧红日看来仪。
为秋江题姚公绶竹
作者：张宁
朝代：明

本是飞仙号懒仙，研池日日起风烟。何人为惜清秋景，留伴山房看雨眠。
为秋江题画
作者：张宁
朝代：明

风荡轻舟白鸟飞，绿波青草荡春衣。一声长笛知何处，江上数峰閒落晖。
为翁载道同年题望云图
作者：张宁
朝代：明

云飞处，泸之浔，朝朝暮暮生幽阴。天高地迥望不极，长风落日愁人心。忆昔童稚年，慈颜蚤相背。萱花再发椿株荣，白首青毡望儿贵。儿今已贵双亲存，萧条菽水违晨昏。吴中烟水空回首，三峡哀猿啼断魂。君门万里从来语，翻笑庭闱今复尔。悠悠忠孝两迟回，却望孤云泪如雨。踌蹰未已云飘扬，欲飞无翼川无梁。儿心愿作西郊雨，万里随云下故乡。
为胡文晖题幽篁石菊图
作者：张宁
朝代：明

故人归田园，几许见秋节。修篁荫中林，时菊丛以发。冉冉烟中花，萧萧石边叶。秀色如可餐，幽馨寒不绝。时有素心人，同来醉明月。
为许明夫题金碧山水图二首
作者：张宁
朝代：明

珠林琼岛锦江滨，桃李东风满眼春。金碧楼台何处尽，丹青图画几回新。中山古道多行径，北海寒波隔要津。白发题诗思何限，少陵已是倦游人。佳气茏葱映海霞，乱山环翠水生华。笙歌不空渔樵地，岩谷偏多佛老家。金屋藏春帘结绮，锦軿迎旭扇笼纱。太平人物欢游盛，回首芳春日易斜。
为许明夫题金碧山水图二首·其一
作者：张宁
朝代：明

珠林琼岛锦江滨，桃李东风满眼春。金碧楼台何处尽，丹青图画几回新。中山古道多行径，北海寒波隔要津。白发题诗思何限，少陵已是倦游人。
为许明夫题金碧山水图二首·其二
作者：张宁
朝代：明

佳气茏葱映海霞，乱山环翠水生华。笙歌不空渔樵地，岩谷偏多佛老家。金屋藏春帘结绮，锦軿迎旭扇笼纱。太平人物欢游盛，回首芳春日易斜。
为诸中夫题芭蕉图
作者：张宁
朝代：明

翠袖双掀石影孤，绿珠将坠惠风扶。东君莫为春花恼，留作袁安卧雪图。
为辽东巡按陆侍御平题画
作者：张宁
朝代：明
体裁：七言律诗

萧萧落木翳林垌，野色催寒带晚晴。满地秋风吹雨过，乱山斜日照人行。草荒别墅鸥盟远，云护空坛鹤梦清。彷佛江南旧游处，小桥西舍读书声。
为邵同府题山水图
作者：张宁
朝代：明

秋风吹乱云，凉露润修竹。林深枫叶静，石烂雨苔复。青山断平野，流水泻虚谷。菀彼山中幽，怅此暮行独。希声振清啸，灏气凝远目。澄光发精爽，空翠袭巾服。时看夕鸟举，偶晤春莽宿。功名忽如遗，志念聊可复。俯视尘中人，扰扰随转毂。
为阴佥宪题画
作者：张宁
朝代：明

千古江山旧物华，可人风景自清佳。浮尘不到渔樵地，胜境元无佛老家。石径逢秋多杞菊，水亭留客盛茶瓜。晚来风急鸥群散，一片澄波映落霞。
为阴佥宪题马湖府土官知府安鳌族谱
作者：张宁
朝代：明

瓜瓞绵绵世泽饶，远从西汉到天朝。山湖带砺藩垣久，江汉朝宗海岳遥。华胄直须家谱悉，累功还见史书标。于今四表重光被，九族都应仰圣尧。
为陈彦章题夏圭山水图五十韵
作者：张宁
朝代：明

睡起虚窗拂素缣，是谁幽思发红纤。毫端老健超能品，胸次清淳似古廉。荆浩源流归险劲，范宽家法转精严。韶光荡漾晴堪挹，元气淋漓润欲沾。浓酝松薰滋玉兔，淡和花滴贮铜蟾。山连巴蜀星霄近，水接荆吴分野兼。缩地只疑传费诀，剪江应复用并镰。左萦右绕全归海，东接西盘远际崦。百浦一潮同橐籥，重冈千仞锁钩钤。孤烟障岭浮将散，断石边崖侧渐阽。岚霭半笼深嶂曲，黛痕斜抹远峰尖。空潭潦尽清涵练，大麓泥深赤露磏。鸣濑合流疑滑滑，乳鸦交翼想鹣鹣。巢歌松鹤惊蓬狖，穴露蒿狐覆黍粘。村犬有声穿碧筱，渚鸥和影落苍兼。菰蒲荫密鱼依笋，榛莽丛深雉狎岩。居近回塘驯野鸭，池通活水纵游鳒。腴田报社禾初稼，高陇闻歌麦又蔪。何处桑榆迟夕照，谁家门户得朝暹。滩舂尽日鸣残碓，茆屋经冬脱故苫。诸葛庙前千尺柏，杜陵堂外百年楠。青摇败牖萝悬壁，绿遍閒庭竹蔽檐。阴径莓苔荒宿荠，废园芜草没幽蔹。岩坳扫砌云随帚，谷口停车树碍襜。兰艇归迟争荡桨，荷亭坐久起掀髯。汀州晚色催渔网，篱落秋香上酒帘。桥板压波溪雨涨，船篷逼岸浪风添。画中对景身如即，物外逢人梦亦忺。小蹇凌兢思孟老，素琴潇洒类陶潜。行怜红叶吟迂辔，瘦怯黄花醉下帘。胜境可耕还可钓，茂林宜冷更宜炎。贫嗟孺子长忧食，困惜坡翁不奈痁。繁弱就韬弓㢮彀，干将沉匣剑藏铦。心期落魄谁将许，态度疏狂众所嫌。点检壮游悲往迹，摩挲老目寄遐瞻。寻僧古寺已逢贾，卜宅名区已扣詹。短策扶携灵运屐，残编零落邺侯签。绝交书在从头写，招隐诗成信口占。剩有馀篇充酱瓿，都无佳句付泥杴。情怀去住栖芦雁，仕路艰难上竹鲇。樗栎分甘侪草木，莼藜望不到梅盐。病躯早解今非昔，世味重教苦作甜。献纳非材羞押阖，太平多士笑飞钳。山河带砺功难并，泉石膏肓兴未厌。万事兴亡棋换局，一生明暗镜随奁。行藏偶与时相际，荣辱分从手自拈。日月飞腾双驿骑，乾坤俯仰一闾阎。红尘劳役閒方了，白发光阴懒更恬。势到急流宜有勇，机当退步复何谦。惟馀后乐先忧念，抚卷令人愧仲淹。
为陈彦章题夏圭山水图五十韵
作者：张宁
朝代：明
体裁：七言排律

睡起虚窗拂素缣，是谁幽思发红纤。毫端老健超能品，胸次清淳似古廉。荆浩源流归险劲，范宽家法转精严。韶光荡漾晴堪挹，元气淋漓润欲沾。浓酝松薰滋玉兔，淡和花滴贮铜蟾。山连巴蜀星霄近，水接荆吴分野兼。缩地只疑传费诀，剪江应复用并镰。左萦右绕全归海，东接西盘远际崦。百浦一潮同橐籥，重冈千仞锁钩钤。孤烟障岭浮将散，断石边崖侧渐阽。岚霭半笼深嶂曲，黛痕斜抹远峰尖。空潭潦尽清涵练，大麓泥深赤露磏。鸣濑合流疑滑滑，乳鸦交翼想鹣鹣。巢歌松鹤惊蓬狖，穴露蒿狐覆黍粘。村犬有声穿碧筱，渚鸥和影落苍兼。菰蒲荫密鱼依笋，榛莽丛深雉狎岩。居近回塘驯野鸭，池通活水纵游鳒。腴田报社禾初稼，高陇闻歌麦又蔪。何处桑榆迟夕照，谁家门户得朝暹。滩舂尽日鸣残碓，茆屋经冬脱故苫。诸葛庙前千尺柏，杜陵堂外百年楠。青摇败牖萝悬壁，绿遍閒庭竹蔽檐。阴径莓苔荒宿荠，废园芜草没幽蔹。岩坳扫砌云随帚，谷口停车树碍襜。兰艇归迟争荡桨，荷亭坐久起掀髯。汀州晚色催渔网，篱落秋香上酒帘。桥板压波溪雨涨，船篷逼岸浪风添。画中对景身如即，物外逢人梦亦忺。小蹇凌兢思孟老，素琴潇洒类陶潜。行怜红叶吟迂辔，瘦怯黄花醉下帘。胜境可耕还可钓，茂林宜冷更宜炎。贫嗟孺子长忧食，困惜坡翁不奈痁。繁弱就韬弓弛彀，干将沉匣剑藏铦。心期落魄谁将许，态度疏狂众所嫌。点检壮游悲往迹，摩挲老目寄遐瞻。寻僧古寺已逢贾，卜宅名区已扣詹。短策扶携灵运屐，残编零落邺侯签。绝交书在从头写，招隐诗成信口占。剩有馀篇充酱瓿，都无佳句付泥杴。情怀去住栖芦雁，仕路艰难上竹鲇。樗栎分甘侪草木，莼藜望不到梅盐。病躯早解今非昔，世味重教苦作甜。献纳非材羞押阖，太平多士笑飞钳。山河带砺功难并，泉石膏肓兴未厌。万事兴亡棋换局，一生明暗镜随奁。行藏偶与时相际，荣辱分从手自拈。日月飞腾双驿骑，乾坤俯仰一闾阎。红尘劳役閒方了，白发光阴懒更恬。势到急流宜有勇，机当退步复何谦。惟馀后乐先忧念，抚卷令人愧仲淹。
为高宪副题画二首
作者：张宁
朝代：明

草尽白石露，林幽苍藓生。不移君子节，如有故人情。明月照秋影，凉风吹夜声。凤川千亩废，顿觉数竿清。树色逢秋淡，山光薄暮佳。吟看风堕叶，坐觉水生花。野景周遭在，幽情一倍加。怀人不可见，惟有暮归鸦。
为高宪副题画二首·其一
作者：张宁
朝代：明

草尽白石露，林幽苍藓生。不移君子节，如有故人情。明月照秋影，凉风吹夜声。凤川千亩废，顿觉数竿清。
为高宪副题画二首·其二
作者：张宁
朝代：明

树色逢秋淡，山光薄暮佳。吟看风堕叶，坐觉水生花。野景周遭在，幽情一倍加。怀人不可见，惟有暮归鸦。
久雨抱病郡斋无聊中忽忆吴兴旧隐因画鸥波春雨亭
作者：张宁
朝代：明

一棹烟波载雨还，白鸥相对主人閒。如何误落红尘里，夜夜寒灯梦小山。
乌夜啼
作者：张宁
朝代：明

日夕众喧寂，群鸟皆冥栖。如何屋上乌，夜半哑哑啼。屋中有思妇，不寐候晨鸡。惊闻夜啼声，色喜情不怡。明当有恩赦，揽衣出中闺。曾闻孝慈乌，不类鹜与鹥。复屋验兴周，登城知遁齐。物兆有先见，由来事堪乩。为语夜啼乌，止止无东西。
乌栖曲
作者：张宁
朝代：明

乌桕树上夜乌栖，黄茆舍里晓鸡啼。鸡啼未了乌飞去，锦帐佳人不知曙。
乌程贰教李春夫四首 其一 桥门奉侍
作者：张宁
朝代：明

禄养知何日，依亲未可期。聊凭菽水奉，得便寝兴时。风木丘吾感，公庖考叔遗。三年不归者，此意竟何思。
乌程贰教李春夫四首 其三 西江考艺
作者：张宁
朝代：明

奎壁腾辉蚤，钧衡入聘新。由来斲轮手，解识运斤人。剖璞求良玉，扬澜起伏鳞。至今天上榜，多是鹿鸣宾。
乌程贰教李春夫四首 其二 泮宫迎养
作者：张宁
朝代：明

木铎晨初举，亲舆暮已过。禄嗟升斗薄，养比鼎裀多。化雨连桥梓，文风振蓼莪。不须经史训，身教易渐摩。
乌程贰教李春夫四首 其四 竭力荣亲
作者：张宁
朝代：明

艺圃春芳盛，研田秋穑成。都将一官俸，并作二亲荣。带缓乌纱称，袍宽綵绣明。推封事难必，随力报深情。
乌程贰教李春夫四首·桥门奉侍
作者：张宁
朝代：明

禄养知何日，依亲未可期。聊凭菽水奉，得便寝兴时。风木丘吾感，公庖考叔遗。三年不归者，此意竟何思。木铎晨初举，亲舆暮已过。禄嗟升斗薄，养比鼎裀多。化雨连桥梓，文风振蓼莪。不须经史训，身教易渐摩。奎壁腾辉蚤，钧衡入聘新。由来斲轮手，解识运斤人。剖璞求良玉，扬澜起伏鳞。至今天上榜，多是鹿鸣宾。艺圃春芳盛，研田秋穑成。都将一官俸，并作二亲荣。带缓乌纱称，袍宽綵绣明。推封事难必，随力报深情。
乐生堂为张汝声题
作者：张宁
朝代：明

传得全婴术，提携日满门。滋调同乳哺，和育似春温。药施君臣剂，功深父母恩。好移堂下杏，栽植近东垣。
乘槎图
作者：张宁
朝代：明

火敦脑儿天际头，河源远绝昆崙丘。汉家使者去西域，何事却向天潢游。开边贵物当时事，莫怪傍人诧灵异。真伪悠悠世转深，荆楚犹传岁时记。
乙卯三月再游胜果寺书事
作者：张宁
朝代：明

清霜落叶寺门前，十载重来问老禅。胜事几回芳草歇，旧游无复盛时全。江分吴越横通海，山近蓬莱直上□。便欲移尊穷绝顶，不堪风雨惜残年。
九日寄刘世亨侍御
作者：张宁
朝代：明

去年重九共追游，今日西风两地秋。遥想登高南望远，茱萸满眼不胜愁。
九鸶图
作者：张宁
朝代：明

九鸶不与九思同，托物相规画史功。风雪满溪寒素在，也应穷处见从容。
乡先达王公宗宪居官盛有时誉司铨衡者方欲倚重任而公乞归甚力人益高之噫有果不易及也予不能畅其官美之名故连诗而为送之
作者：张宁
朝代：明

东将入海喜乘风，回首红尘杳霭中。浮世劳生何日尽，急流勇退几人同。杏花春雨江南路，白发青山洛下翁。此别因君重兴感，不胜归思附冥鸿。曾持使节过南徐，监郡能声众所知。推毂屡膺当道荐，投簪竟为引年辞。五湖烟水归时乐，千里棠阴去后思。愧我素餐今白发，不堪碌碌尚驱驰。
乡先达王公宗宪居官盛有时誉司铨衡者方欲倚重任而公乞归甚力人益高之噫有果不易及也予不能畅其官美之名故连诗而为送之·其二
作者：张宁
朝代：明

曾持使节过南徐，监郡能声众所知。推毂屡膺当道荐，投簪竟为引年辞。五湖烟水归时乐，千里棠阴去后思。愧我素餐今白发，不堪碌碌尚驱驰。
于景瞻宅赏牡丹花时已过感而有作呈诸公属和
作者：张宁
朝代：明

惜花无奈看花迟，孤负春风第一枝。急景最怜将落候，芳心还忆未开时。赏因多病难胜酒，吟到无题别是诗。分付东君好培护，与花先定隔年期。何处相携宴牡丹，年年三月在长安。也知白首联诗坐，不似青春把酒看。罗幛无风香气暖，金盘有露玉容寒。故情不逐韶华改，遍倚斜阳十二阑。
于景瞻宅赏牡丹花时已过感而有作呈诸公属和·其一
作者：张宁
朝代：明

惜花无奈看花迟，孤负春风第一枝。急景最怜将落候，芳心还忆未开时。赏因多病难胜酒，吟到无题别是诗。分付东君好培护，与花先定隔年期。
于景瞻宅赏牡丹花时已过感而有作呈诸公属和·其二
作者：张宁
朝代：明

何处相携宴牡丹，年年三月在长安。也知白首联诗坐，不似青春把酒看。罗幛无风香气暖，金盘有露玉容寒。故情不逐韶华改，遍倚斜阳十二阑。
云山访隐图
作者：张宁
朝代：明

独向青城访隐君，岩扉深杳路氤氲。山翁采药不知处，童子迎人犹闭门。斜照入林松影乱，回风出涧水声分。晚来再问经行地，指点春峰顶上云。
云峰东麓
作者：张宁
朝代：明

生孩寻失父，成葬荷尧夫。天启三公地，人嗟五父衢。西原乔梓合，北陇凤鸾孤。想见焚黄日，还应哭幼雏。
云谷
作者：张宁
朝代：明

閒云翳空谷，日夕生幽阴。中有高世士，结屋云之深。飞锡天外风，润泽寰中霖。贞居聊自适，变化吾何心。
云谷草堂
作者：张宁
朝代：明

閒云深谷里，寂寂隐茆庐。昼榻疑朝暝，晴檐似雨馀。有溪通野艇，无路入安车。山犬俄然吠，人来问起居。
五噫薤露歌
作者：张宁
朝代：明

薤上露，何易晞。人生脩短何由期，噫。黄金如山不如泥，噫。长夜漫漫路逶迤，噫。北邙山头草离离，噫。古人去兮今人悲，噫。薤上露，何易晞。
五色牡丹
作者：张宁
朝代：明

五色名皆具，千金价不赊。相看真似锦，比美更无花。瑞凤衔天诏，祥云夹日华。沉香亭久废，变态更谁家。
仙女图
作者：张宁
朝代：明

谢却红尘学道妆，黄庭一卷日初长。小真未解清虚意，时折閒花供石床。
仙女图二首
作者：张宁
朝代：明

碧空云净石坛清，自启琅函拜月明。一道灵风王母降，山童莫认许飞琼。蕊珠经罢玉香消，白鹤来时树影摇。环佩一声人不见，满天风露月中霄。
仙女图二首·其一
作者：张宁
朝代：明

碧空云净石坛清，自启琅函拜月明。一道灵风王母降，山童莫认许飞琼。
仙女图二首·其二
作者：张宁
朝代：明

蕊珠经罢玉香消，白鹤来时树影摇。环佩一声人不见，满天风露月中霄。
仲昭竹为湛公题
作者：张宁
朝代：明

萧飒秋声满渭川，深沉诗思入湘渊。遥知一径通幽日，曾共山僧听雨眠。
伍子胥渡江图
作者：张宁
朝代：明

壮气横空欲吞楚，半夜函关出虓虎。城中追骑若行云，泉下孤臣泪如雨。江头立马寒飕飕，江神吐泣皇天愁。捐躯甘作异乡鬼，誓死肯忘同天雠。何来老父伤羁阻，舣棹招摇夜相渡。百金宝剑辞不收，万石功名草头露。雄兵一旦下吴台，楚国山河半草莱。旧主已随烽火遁，将军犹入故宫来。秦庭泣血昭王返，白苧歌长越兵远。夫差夜饮欲烹龙，句践宵衣正尝胆。零落䲭夷百战身，姑苏麋鹿漫伤神。君看楚郢鞭尸客，应是吴门抉目人。
休宁吴氏保训楼
作者：张宁
朝代：明

奕奕千金训，峨峨百尺楼。祖宗存世泽，嗣续赖贻谋。尊阁图书并，收藏拱璧侔。高登今有自，俯坠可无忧。不敢希天禄，还应过邺侯。是谁居末裔，为我踵前修。无恤心常切，玄成业未优。也须怀卜筑，岂独守箕裘。孔壁遗经在，韩文败箧留。一椽当重惜，只字莫轻投。覆载真成耻，尘埋亦自羞。好知垂后意，继述亘千秋。
何都宪一乐堂
作者：张宁
朝代：明

椿萱茂迟秀，棠棣偕春芳。煌煌锦绣衣，烨烨斑斓裳。恩封日以至，甘旨日以将。齐眉粹荣养，竞爽时行藏。载歌蓼莪咏，载诵鸰原章。前修有遐感，而我承馀康。欣抃不能已，万事真相忘。
何都宪望泮楼
作者：张宁
朝代：明

重庆堂西百尺楼，登临如在泮宫游。一方礼乐观瞻便，数仞门墙眺览周。文庙地高通月殿，泮池水满入瀛洲。青衿故是君家物，日日凭栏望未休。
何都宪重庆堂
作者：张宁
朝代：明

阶下芝兰满屋香，庭前桥梓再重行。徽名早著登科录，盛事宜标世宅堂。敕诰定联云锦轴，儿孙齐著綵衣裳。只应万石君家似，世德相传福履长。
作古木图题寄刘廷信都宪十韵
作者：张宁
朝代：明

郁郁中山木，生来夐绝伦。栽培元得地，挺拔易逢春。秀美藏中盛，英华发外新。苦心终自保，直节待时伸。独立冰霜后，清当雨露辰。乔然超桧柏，俯若庇荆榛。荐庙升华栋，为舟绝要津。用因材大晚，事类梦求亲。霁月岩廊表，春潮野渡滨。甘棠不重见，凄断旧游人。
便面为沃文裕题
作者：张宁
朝代：明

买断青山无别主，结庐惟许自幽栖。门前花落呼童扫，始信春残鸟不啼。
倦绣图为伍司训
作者：张宁
朝代：明

描得孤鸳绣未成，玉纤扶颊睡魔生。秋波半敛还惊觉，怪底风敲画轴声。
倪元镇小景
作者：张宁
朝代：明

红树满云山，扁舟渡烟水。载酒欲何之，拟访巢居子。
倪克威寿萱图
作者：张宁
朝代：明

蔼蔼北堂花，原是宜男草。眷此白头人，忘忧不知老。
傅希兑翎毛四首 其一 鸬鹚
作者：张宁
朝代：明

习水巢登木，繁胎子吐生。似非凡鸟类，可惜捕鱼名。
傅希兑翎毛四首 其三 雁
作者：张宁
朝代：明

地险飞偏急，江空落渐低。如何云汉羽，却傍芰荷栖。
傅希兑翎毛四首 其二 孔雀
作者：张宁
朝代：明

惜尾矜还顾，恋群娇不飞。从来美好处，须戒隐藏机。
傅希兑翎毛四首 其四 鹖
作者：张宁
朝代：明

赞列词人笔，名闻壮士冠。全才不全貌，莫作野鸡看。
傅希兑翎毛四首·鸬鹚
作者：张宁
朝代：明

习水巢登木，繁胎子吐生。似非凡鸟类，可惜捕鱼名。惜尾矜还顾，恋群娇不飞。从来美好处，须戒隐藏机。地险飞偏急，江空落渐低。如何云汉羽，却傍芰荷栖。赞列词人笔，名闻壮士冠。全才不全貌，莫作野鸡看。
八月十九日与张良甫宿彭城风雨有作
作者：张宁
朝代：明

夕阳初挽上洪舟，邂逅彭城此夕秋。世事关心多感慨，故人相见易淹留。对床风雨疑前梦，举目江河念昔游。幽话更长秋夜短，不禁钟鼓起谯楼。
公莫舞
作者：张宁
朝代：明

公莫舞，公莫舞。剑光翕赫，衣袖屡举。上摩头颅下足跗，前迎后送随仰偻。挥霍星辰激风雨。庄不停，伯不语。白蛇中断夜哭妪，五色龙文气如许。两虎自为雠，秦鹿去无所。鸿门一时公莫舞。
六礼有将式克语之三加有辞式克御之死丧之威翕共与之饮食言笑肃慎祇之增增来仍式谷以之毋俾此邦不竞谓之
作者：张宁
朝代：明

伊厥肇基，实既于强。不腆后人，孰搆孰堂。骏美弗传，忧心京京。载服于田，载艺于桑。亦有良朋，于橐于囊。硕果不食，先业用光。何晦于夕，何著于昕。举或坠之，事必式因。毋安于易，毋恤于艰。念敬尔守，祀事孔陈。先公有言，予岂不闻。冥冥积德，在我后人。
六礼有将式克语之三加有辞式克御之死丧之威翕共与之饮食言笑肃慎祇之增增来仍式谷以之毋俾此邦不竞谓之·其一
作者：张宁
朝代：明

伊厥肇基，实既于强。不腆后人，孰搆孰堂。骏美弗传，忧心京京。载服于田，载艺于桑。亦有良朋，于橐于囊。硕果不食，先业用光。
六礼有将式克语之三加有辞式克御之死丧之威翕共与之饮食言笑肃慎祇之增增来仍式谷以之毋俾此邦不竞谓之·其二
作者：张宁
朝代：明

何晦于夕，何著于昕。举或坠之，事必式因。毋安于易，毋恤于艰。念敬尔守，祀事孔陈。先公有言，予岂不闻。冥冥积德，在我后人。
兰竹图为朱武题
作者：张宁
朝代：明

悠悠王者香，猗猗君子节。上下岁寒期，清湘映明月。表表青琅玕，倒蘸悬崖水。彷佛凤鸣阳，灵风吹欲起。
兰竹图为朱武题·其一
作者：张宁
朝代：明

悠悠王者香，猗猗君子节。上下岁寒期，清湘映明月。
兰竹图为朱武题·其二
作者：张宁
朝代：明

表表青琅玕，倒蘸悬崖水。彷佛凤鸣阳，灵风吹欲起。
兰竹篇
作者：张宁
朝代：明

幽兰发深谷，修篁生茂林。托根偶相并，香霭凌繁阴。逢时苦不早，霜雪纷相侵。耻为桃李妍，眷怀金石心。幸此平安意，起坐弦吾琴。
兰谷
作者：张宁
朝代：明

石屋幽深小径斜，繁芳删尽地清华。坛荒尚谱宣尼操，畹废犹存屈子家。霜净独馀凋后叶，泉香时泛落来花。南州高士元萧散，入室无人亦自嘉。
再游吴兴有怀岳文机太守翁载道大尹
作者：张宁
朝代：明

东风荡入层崖里，溪上新添半篙水。蘼芜酝暖绿初齐，杨柳眠寒柔未起。粉墙红杏启雕甍，逢人误问沤波亭。道场山下苏湾路，斜阳映醉登西陵。旧游不忘年华改，桃李无情春十载。诗社壶觞不再同，醉翁琴鹤今何在。桑梓年年发故丘，老怀多病念并州。暮云望断河阳树，旧雨独上元龙楼。十年往事今如此，此后重来复何似。惟有溪山对客閒，鸟啼花落将幽思。
再游宝所
作者：张宁
朝代：明

负郭岩扉敞石坛，上方门径绕层峦。楼观海日夜先曙，竹引湖风夏亦寒。林外歌声泉出谷，水中人影钓扬竿。何当雪月烟花候，来共山僧信宿看。
再游朱氏山房用前韵
作者：张宁
朝代：明

九转新成玉鼎砂，洞门深锁是谁家。鹤书一寄连沧海，凤管双吹隔紫霞。旧雨重来前度客，东风又发去年花。何当了却平生事，馀向山间老岁华。
再游灵隐寺
作者：张宁
朝代：明

三月春深日日晴，桃花未落柳阴清。素罗衣薄松风淡，斑竹兜轻石路平。盛世多才惭独往，客游无处写閒情。倦来更欲缘溪步，为借寒流一濯缨。
再送欧员外
作者：张宁
朝代：明

越水吴山近寂寥，秋来到处动歌谣。司徒乡土簪缨表，科甲文章锦绣标。千里星霜劳使节，九重雨露下宸霄。元功自有玄圭锡，好副民风十二条。
写枯木幽篁送陈大用
作者：张宁
朝代：明

方洲秋日景荒凉，古木幽篁遍草堂。写入溪藤送君去，情随疏影共斜阳。
写芭蕉题赠张仲敷
作者：张宁
朝代：明

翩翩风影度窗纱，曾记相逢萼绿华。展尽翠笺无一字，太湖石畔有开花。
冷斋为僧作
作者：张宁
朝代：明

寂境世缘绝，虚堂人迹稀。厨空常遇食，岁尽或留衣。窗月澹如水，薜萝沿入扉。炎凉自有分，不是学寒微。
凝香阁画菊
作者：张宁
朝代：明

幽斋绝秾纷，时菊閒以洁。少好淡春芳，敷荣及秋节。髧鬈宁尔妆，袪袂无所撷。枯索绕残枝，天寒满庭月。
凤仙图
作者：张宁
朝代：明

华月中天一凤过，五铢衣薄夜凉多。彩云未断箫声远，回首秦台路几何。
凤台曲
作者：张宁
朝代：明

吹箫来凤凰，弄玉偶箫史。音声迭谐和，形体忽轩举。彩云不复聚，华月照故址。空遗千载名，流落无极止。
凤来朝·送李载章
作者：张宁
朝代：明

桃李河阳路，叹玉人、去时秋暮。记惠风华月，春深处。最苦是，离亭雨。闻道玉京朱户，扫公车、半留台座。待向谁告诉。暂借作、海隅主。
出郊
作者：张宁
朝代：明

路僻轮蹄少，溪深草树齐。春风不解意，花落乳呜啼。
刑科钱士义升山西参议临行以流泉小幅求题书此见意
作者：张宁
朝代：明

洞门高阁春多雨，凤沼无尘涨新水。九天空翠润生香，一道微茫清彻底。分流日夕响成雷，白石苍松飞浪催。馀波万里沾枯槁，始信黄河天上来。
列子陈图南二图
作者：张宁
朝代：明

列子御风风御列，庄周为蝶蝶为周。丹青未识荒唐论，貌作凭虚汗漫游。云台观下树离离，一枕清眠梦觉时。却笑世间疲卧客，劳昏常自比希夷。
列子陈图南二图·其一
作者：张宁
朝代：明

列子御风风御列，庄周为蝶蝶为周。丹青未识荒唐论，貌作凭虚汗漫游。
列子陈图南二图·其二
作者：张宁
朝代：明

云台观下树离离，一枕清眠梦觉时。却笑世间疲卧客，劳昏常自比希夷。
刘公瑞閒居六咏 其一 春陇耕云
作者：张宁
朝代：明

漠漠阴云满太空，自驱黄犊事春农。疏狂更喜儿童长，衰薄应须畎亩功。水色微茫春雨后，歌声迢递夕阳中。麻衣短褐浑相似，举世无人识卧龙。
刘公瑞閒居六咏 其三 西轩听雨
作者：张宁
朝代：明

芳草池塘夜已分，一灯疏雨转纷纷。分明瞿峡愁中听，彷佛巴山梦里闻。海外故人嗟久别，天涯游子忆同群。兰缸欲尽青毡冷，落叶萧萧自掩门。
刘公瑞閒居六咏 其二 寒潭钓雪
作者：张宁
朝代：明

西风吹雪满秦川，寒拥丝纶上钓船。怅望平林飞鸟外，诗怀多在白鸥边。羊裘高节真成癖，鹤氅清风欲山仙。最爱晚来堪入画，一蓑披向酒家眠。
刘公瑞閒居六咏 其五 琴室松风
作者：张宁
朝代：明

朱弦疏越纸窗明，时有松风绕户生。林谷萧条孤月满，海天空阔片云轻。心閒自悟无弦趣，坐久疑闻太古声。几度夜深诗梦醒，猿啼鹤唳共凄清。
刘公瑞閒居六咏 其六 书窗梅月
作者：张宁
朝代：明

东阁梅开绕画阑，娟娟霜月下诗坛。山河有影冰轮满，风露无声玉树寒。歌罢霓裳人不见，梦回首鸟思无端。却怜此夕孤窗月，纸帐香消独自看。
刘公瑞閒居六咏 其四 菊圃秋香
作者：张宁
朝代：明

郊原秋日景凄其，三径黄风晚更滋。为惜子瞻淹宦久，故应元亮去官迟。东篱晚节兴怀感，南国佳人入梦思。晓露晨霜易衰歇，岁寒心事更谁知。
刘公瑞閒居六咏·春陇耕云
作者：张宁
朝代：明

漠漠阴云满太空，自驱黄犊事春农。疏狂更喜儿童长，衰薄应须畎亩功。水色微茫春雨后，歌声迢递夕阳中。麻衣短褐浑相似，举世无人识卧龙。西风吹雪满秦川，寒拥丝纶上钓船。怅望平林飞鸟外，诗怀多在白鸥边。羊裘高节真成癖，鹤氅清风欲山仙。最爱晚来堪入画，一蓑披向酒家眠。芳草池塘夜已分，一灯疏雨转纷纷。分明瞿峡愁中听，彷佛巴山梦里闻。海外故人嗟久别，天涯游子忆同群。兰缸欲尽青毡冷，落叶萧萧自掩门。郊原秋日景凄其，三径黄风晚更滋。为惜子瞻淹宦久，故应元亮去官迟。东篱晚节兴怀感，南国佳人入梦思。晓露晨霜易衰歇，岁寒心事更谁知。朱弦疏越纸窗明，时有松风绕户生。林谷萧条孤月满，海天空阔片云轻。心閒自悟无弦趣，坐久疑闻太古声。几度夜深诗梦醒，猿啼鹤唳共凄清。东阁梅开绕画阑，娟娟霜月下诗坛。山河有影冰轮满，风露无声玉树寒。歌罢霓裳人不见，梦回首鸟思无端。却怜此夕孤窗月，纸帐香消独自看。
刘公秉望云思亲六韵
作者：张宁
朝代：明

极目云飞处，伤心汉水阳。氤氲迷陇树，杳霭护祠堂。渐逐悲风起，低随落日黄。梦魂怀屺岵，涕泪满羹墙。寥落经秦岭，凄凉忆太行。家山死别处，不及在他乡。
刘公觐毕姻诗勉之
作者：张宁
朝代：明

飞飞鸳鸯鸟，比翼湖之涯。生年不满百，燕婉当及时。东邻有处女，春秋盛容姿。一朝辞父母，托身游侠儿。岂无百两将，而乃荡子妻。妍华不自好，终身抱馀悲。况君良家子，衣冠能自持。母穷毕日欢，负此远大期。辛壬与癸甲，斯文良在兹。
刘廷信母遗德诗十六韵
作者：张宁
朝代：明

生传徽懿死传芳，一节端居四十霜。细读铭文知往事，漫凭哀些发潜光。柔嘉不愧千金子，窈窕真堪百两将。侍膳北堂尊俎具，采芳南涧藻蘋香。声和琴瑟辉联玉，梦协熊罴喜弄璋。自古物情妨两大，从来女事惜偏长。惊看明月台前镜，破作龙泉匣底钢。漏促鸡鸣连夜杼，灯移儿影上空床。到门惟有遗金妇，感旧时来乳哺娘。教养渐收贫古业，婚丧已尽嫁时装。居幽眇若微尘寄，值乱几如断梗亡。沟壑心期惭未了，铅华颊舌笑空狂。荆钗短发何年白，宿草孤坟卒岁黄。本为良人存世祀，不劳明府乞恩章。忧伤太早生多病，冻饿全经死亦常。千古东屏山下路，烟云星斗共苍茫。
刘廷器云山图
作者：张宁
朝代：明

风流太守竹鹤翁，平生雅重真襄公。公方司马掌邦政，邂逅相见都门中。酒酣为写江南意，超忽家园坐中致。清风未许北窗眠，白头持赠东床婿。高堂素壁悬清秋，举目直欲穷冥搜。天高地迥望不极，水漠山冥看欲愁。初疑苕溪二三月，桑柘连村雨时歇。阴晴未定禁蚕天，烟火萧条来往绝。又疑西湖夜向晨，朝氛宿霭迷空尘。隔林灯火读书晓，满地落花风雨春。兴来欲趁扁舟渡，苍茫不见行人处。鸥波亭上是耶非，放鹤坡头到曾未。连云天栈乱石滩，处处逢人行路难。鉴湖盘谷远莫及，安得此境终盘桓。何翁山水真足数，此幅由来倍清古。粗毫淡墨意自适，未必经营心独苦。子昭舜举直细工，元晖彦敬高同风。世间能事不受迫，识画惟有青鞋翁。
刘松年山水二幅
作者：张宁
朝代：明

红树青山满眼秋，江南江北路悠悠。一行归雁无书信，倚尽斜阳不下楼。春色催人不耐閒，危桥曲涧远跻攀。却嫌昨夜东风雨，漂得桃花满钓湾。
刘松年山水二幅·其一
作者：张宁
朝代：明

红树青山满眼秋，江南江北路悠悠。一行归雁无书信，倚尽斜阳不下楼。
刘松年山水二幅·其二
作者：张宁
朝代：明

春色催人不耐閒，危桥曲涧远跻攀。却嫌昨夜东风雨，漂得桃花满钓湾。
刘缓斋同甲会诗
作者：张宁
朝代：明

潞公昔为同甲会，四老煌煌尽时贵。如何不见布衣人，可是名高绝流辈。功名富贵如浮云，眼前谁是无怀民。康衢却喜儿童语，寿域须教草木春。太平四海归皇极，道统光华连出日。一百年来养育恩，普天率土皆头白。海滨野老何萧然，风流不让他人前。十人六百二十岁，同甲相看真自怜。僧非凡僧俗非俗，踪迹虽殊志相足。圭璋璜瑾与璠玙，总是良田万金玉。就中一老何雍容，鸡群野鹤孤飞鸿。丰姿不减紫芝叟，文采或遇青藜翁。锦肠沁透金壶墨，鬓丝半映笼鹅白。赤壁山前醉月明，垂虹亭下眠秋夕。江南十月天未霜，寒花晚节生馀香。重阳无雨一冬霁，十有九日如春阳。楚芳老禅好奇事，便托丹青写幽思。相邀同甲赴同盟，遇水乘舟陆乘骑。山殽野簌充行厨，传觞促令相歌呼。林间似有鬼神动，青天湛若星辰孤。功名富贵知何有，万事纷纷尽刍狗。千年一度黄河清，几人解饮同年酒。古来戊子与甲辰，大小雌雄何足陈。清风素节图中事，一笑浑忘洛下春。
别弟
作者：张宁
朝代：明

堂上双亲鬓已华，莫因年少误生涯。弟兄鸣世怀苏氏，群从能诗忆谢家。天阙云依丹桂子，故园春满紫荆花。孤舟明日沧江夕，愁见征鸿落渚沙。
别篱应瑞
作者：张宁
朝代：明

远携书剑上京畿，身在青云去路微。千里关河成远别，十年诗酒叹多违。梦回野渚生春草，愁入寒云见夕晖。何似同登龙虎榜，长安车马共轻肥。
别陈敬佐
作者：张宁
朝代：明

并驾青云旧有期，著鞭今为祖生迟。秋风旅馆思悬榻，夜雨书窗忆下帷。世道正当全盛日，功名况是少年时。沧洲明月孤吟处，回首令人感别离。
北行别友
作者：张宁
朝代：明

去去青云路，何时更盍簪。西风游子恨，落日故人心。报国凭三策，论交薄万金。寥寥尘境外，诗酒卧东林。
半閒
作者：张宁
朝代：明

动里心常静，忙中乐自由。租庸长预了，子姓早分忧。事办多临弈，耕馀便出游。何如贾秋壑，名地总虚浮。
南山有椿颂寿胡廷慎父母
作者：张宁
朝代：明

南山有椿，其本秩秩。有美哲人，德音藉藉。南山有椿，其叶穰穰。有美哲人，其福洋洋。哲人之配，如兄弟矣。天监定尔，俾偕老矣。哲人之彻，克世德兮。帝督不忘，胥将赉兮。百禄是集，万寿是锡。如冈如陵，永保皇极。北堂有萱，净闿斯植。乐只君子，柔贞惟一。北堂有萱，雨露其滋。乐只君子，寿考维祺。凤之鸣矣，凰式和止。既安且宁，家室固止。子之生也，母式教之。如圭如璋，显克肖之。百禄是迓，万寿是介。如冈如陵，夫子是载。
南山有椿颂寿胡廷慎父母·其一
作者：张宁
朝代：明

南山有椿，其本秩秩。有美哲人，德音藉藉。南山有椿，其叶穰穰。有美哲人，其福洋洋。哲人之配，如兄弟矣。天监定尔，俾偕老矣。哲人之彻，克世德兮。帝督不忘，胥将赉兮。百禄是集，万寿是锡。如冈如陵，永保皇极。
南山有椿颂寿胡廷慎父母·其二
作者：张宁
朝代：明

北堂有萱，净闿斯植。乐只君子，柔贞惟一。北堂有萱，雨露其滋。乐只君子，寿考维祺。凤之鸣矣，凰式和止。既安且宁，家室固止。子之生也，母式教之。如圭如璋，显克肖之。百禄是迓，万寿是介。如冈如陵，夫子是载。
南山荣寿诗寿杨方伯父怡梅翁
作者：张宁
朝代：明

维南有崇山，盘亘自终古。高当翼轸间，广与衡岳旅。中有千岁梅，生长元得所。英华彻寰区，贞素贯寒暑。开花玉香丛，结子金色颗。德馨椒桂俦，滋味鼎鼐主。繁葩尽芬馥，再实愈清楚。荣封异秦松，拔萃超庾土。上与山同跻，下与地常处。蟠桃与庄椿，千岁可能数。焉知世奇树，亿祀老玄圃。卓哉同春翁，怡怡并遐祜。
南川八景
作者：张宁
朝代：明

春意入东畴，田家农事蚤。不听饭牛歌，谁知卧龙老。积雪满溪山，朱门昼深闭。一棹晚冲寒，萧然直钩意。草木忽妍丽，爱此春日光。缓策入前村，振衣一徜徉。萧萧短棹风，汎入空明里。诗思满江潭，怀人忽千里。赤壁已无人，扬州在何处。閒唱紫芝歌，步入松阴去。幽兰发深谷，采采不盈把。援琴聊自娱，何用知音者。春到孤山未，因梅见物情。南枝与北干，各自有枯荣。去此障烟枝，养此凌云节。白昼引清风，良宵逗华月。
南川八景·其一
作者：张宁
朝代：明

春意入东畴，田家农事蚤。不听饭牛歌，谁知卧龙老。
南川八景·其七
作者：张宁
朝代：明

春到孤山未，因梅见物情。南枝与北干，各自有枯荣。
南川八景·其三
作者：张宁
朝代：明

草木忽妍丽，爱此春日光。缓策入前村，振衣一徜徉。
南川八景·其二
作者：张宁
朝代：明

积雪满溪山，朱门昼深闭。一棹晚冲寒，萧然直钩意。
南川八景·其五
作者：张宁
朝代：明

赤壁已无人，扬州在何处。閒唱紫芝歌，步入松阴去。
南川八景·其八
作者：张宁
朝代：明

去此障烟枝，养此凌云节。白昼引清风，良宵逗华月。
南川八景·其六
作者：张宁
朝代：明

幽兰发深谷，采采不盈把。援琴聊自娱，何用知音者。
南川八景·其四
作者：张宁
朝代：明

萧萧短棹风，汎入空明里。诗思满江潭，怀人忽千里。
南浦停云
作者：张宁
朝代：明

不见同心人，相思渺云树。记得别离时，却在云飞处。
南溪小隐
作者：张宁
朝代：明

小隐南溪上，悠然世虑忘。西来山气爽，东去水流长。午日停诗舰，薰风满钓航。北窗时一卧，人物似羲皇。
南谷
作者：张宁
朝代：明

渭水来何处，相传此谷中。清深原地美，流洽出泉蒙。自与沟渠异，何因鸟鼠同。怜君重名义，知本意无穷。
南谷僧真率处
作者：张宁
朝代：明

荒径草生满，空堂夜不关。焚香修竹里，絓衲野藤间。淡朴堪离俗，疏慵始称閒。客来无所事，瀹茗对前山。
卧云
作者：张宁
朝代：明

闻有西方士，幽居在白云。日高窗漏曙，风静榻馀薰。寝息收龙雨，冥栖伴鹤群。悠然半间屋，无地著尘氛。
即景
作者：张宁
朝代：明

山下东风小雨催，断桥流水路盘回。柳阴拂地春衣湿，人自涌金门外来。
厅事前一木屏墁圬洁白可爱因作松石图戏为绝句
作者：张宁
朝代：明

云根露节映山青，十载春风紫禁庭。却笑岁寒心事在，又随诗笔落临汀。
友兰
作者：张宁
朝代：明

公门盛桃李，世路多荆榛。温温爱兰交，吾思见其人。伊人日已远，比物不盈畹。同心澹忘言，岁月殊可晚。
双雁
作者：张宁
朝代：明

天远秋无际，江空夜不惊。双飞复双宿，风雨莫孤征。
古宫妆待月图
作者：张宁
朝代：明

坐倚危栏一倍思，月光初上桂花枝。可怜歌舞千门夜，不信无情默对时。
向汝隆云山图
作者：张宁
朝代：明

烟树双溪晓，云霞万壑春。不知林径里，谁是草玄人。
向汝隆画鸡冠花扇图
作者：张宁
朝代：明

十年归旧隐，不听蚤朝啼。却向蓬蒿里，昂藏对竹栖。
吕纪白鹭图
作者：张宁
朝代：明

万里江湖钓弋稀，懒随鸥鸟候忘机。还应静避风涛恶，共立苍茫暮不飞。
君马黄
作者：张宁
朝代：明

君马黄，臣马玄。君马来自宛，臣马始离燕。君马骋六飞，臣马厄孤骞。六飞遥遥行上天，孤骞拘絷无由前。安能日随御，矩步相周旋。
听潮轩
作者：张宁
朝代：明

海门荡荡天风来，云潮千里如山推。空雷隐地雨将作，万鼓齐伐车喧㒮。初疑群蝇争振翼，忽若洪炉沃汤液。风回籁歇如渐远，兵马萧萧走勍敌。年去年来似有期，春秋长落几人思。天涯共道初来惧，梦里空惊夜雨时。海滨老禅得幽趣，禅居正近潮来处。山空水落境无人，地迥天高岁云暮。尘缘断绝双耳清，天机自动非人声。上方钟梵随风散，下界楼台孤月明。风微月朗众将定，将定犹闻心转静。来非有为去无情，留连世韵何须听。见说空轩百事无，音声色相尽成虚。禅家自有西来话，莫向中洲说六如。
听雨为朱元素题
作者：张宁
朝代：明

残灯照影倚踌躇，潇飒声中泪点俱。衾枕夜寒身独在，池塘春草梦全无。风凄败叶悲荆瘁，水涨平沙怯雁孤。忽忆彭城对床事，不胜清苦一长吁。
听鹤老人云山图
作者：张宁
朝代：明

东方欲白天冥冥，宿云未敛朝烟生。前山后山半昏晓，千树万树迷阴晴。淋漓元气寒犹湿，上下苍茫太初色。房山去后已无人，野屋荒林见遗迹。
吴东升生八十有三以江湖访隐卷索题为书四绝
作者：张宁
朝代：明

年高八十又三旬，犹自乘舟访隐伦。只恐太平无事久，江南岩穴少閒人。琴剑图书一叶舟，平生梦想子长游。严陵祠宇林逋宅，碧水青山一样秋。老健聪明似壮年，逢人都说地行仙。阴晴冷暖还须省，莫汎山阴雪夜船。弓马停行翰墨香，早来文武盛钱唐。会应收拾江湖趣，归卧吴山旧草堂。
吴东升生八十有三以江湖访隐卷索题为书四绝·其一
作者：张宁
朝代：明

年高八十又三旬，犹自乘舟访隐伦。只恐太平无事久，江南岩穴少閒人。
吴东升生八十有三以江湖访隐卷索题为书四绝·其三
作者：张宁
朝代：明

老健聪明似壮年，逢人都说地行仙。阴晴冷暖还须省，莫汎山阴雪夜船。
吴东升生八十有三以江湖访隐卷索题为书四绝·其二
作者：张宁
朝代：明

琴剑图书一叶舟，平生梦想子长游。严陵祠宇林逋宅，碧水青山一样秋。
吴东升生八十有三以江湖访隐卷索题为书四绝·其四
作者：张宁
朝代：明

弓马停行翰墨香，早来文武盛钱唐。会应收拾江湖趣，归卧吴山旧草堂。
吴孟章自乐山八景 其一 野仙居
作者：张宁
朝代：明

自有丹丘地，疑逢萼绿华。绕门多槲叶，临水尽桃花。不类人间世，真成方外家。平生出尘想，蓬褐更清嘉。
吴孟章自乐山八景 其七 紫烟台
作者：张宁
朝代：明

突兀承苍汉，空蒙生紫烟。登临飞鸟上，望到夕阳边。气接云林洞，光涵月涧泉。香炉峰下景，同此类超然。
吴孟章自乐山八景 其三 留云亭
作者：张宁
朝代：明

山近气常聚，林深风漫吹。非因朝作梦，因为雨催诗。窗幔垂还入，炉薰散不移。从龙今出岫，舒卷共相宜。
吴孟章自乐山八景 其二 老农窝
作者：张宁
朝代：明

莘野无馀业，成都有薄田。茅檐容犬宿，草具近牛眠。炊借邻家灶，烹分土窟泉。西成与东作，岁岁此盘旋。
吴孟章自乐山八景 其五 引泉渠
作者：张宁
朝代：明

疏凿近山陂，开云导玉脂。岸回斜沁圃，石矗细通池。溪雨涨来急，野花流到迟。因之想清渭，欲访郑当时。
吴孟章自乐山八景 其八 蠹鱼轩
作者：张宁
朝代：明

墨气浓侵辨，虫痕细绕边。自因当膝破，无复可人悬。竹污消遗简，芸香落断编。茶搜并日晒，莫笑腹便便。
吴孟章自乐山八景 其六 青华洞
作者：张宁
朝代：明

地远芳林匝，岩开侧径纡。云扉风钥静，罗幔月灯孤。偶此寻丘壑，凭谁入画图。曾逢异人说，深处似蓬壶。
吴孟章自乐山八景 其四 得月涧
作者：张宁
朝代：明

一碧净无尘，清秋月满轮。天空光乱水，风荡影移人。举酒邀何及，登楼赏厌频。婵娟长在目，幽绝异通津。
吴孟章自乐山八景·野仙居
作者：张宁
朝代：明

自有丹丘地，疑逢萼绿华。绕门多槲叶，临水尽桃花。不类人间世，真成方外家。平生出尘想，蓬褐更清嘉。莘野无馀业，成都有薄田。茅檐容犬宿，草具近牛眠。炊借邻家灶，烹分土窟泉。西成与东作，岁岁此盘旋。山近气常聚，林深风漫吹。非因朝作梦，因为雨催诗。窗幔垂还入，炉薰散不移。从龙今出岫，舒卷共相宜。一碧净无尘，清秋月满轮。天空光乱水，风荡影移人。举酒邀何及，登楼赏厌频。婵娟长在目，幽绝异通津。疏凿近山陂，开云导玉脂。岸回斜沁圃，石矗细通池。溪雨涨来急，野花流到迟。因之想清渭，欲访郑当时。地远芳林匝，岩开侧径纡。云扉风钥静，罗幔月灯孤。偶此寻丘壑，凭谁入画图。曾逢异人说，深处似蓬壶。突兀承苍汉，空蒙生紫烟。登临飞鸟上，望到夕阳边。气接云林洞，光涵月涧泉。香炉峰下景，同此类超然。墨气浓侵辨，虫痕细绕边。自因当膝破，无复可人悬。竹污消遗简，芸香落断编。茶搜并日晒，莫笑腹便便。
吴德翼永思诗
作者：张宁
朝代：明

夭夭岩下椿，嫩发方自好。终风激零雹，凋拉何太蚤。伤哉三尺孤，形影为枯槁。虚室若悬磬，遗业忽如扫。遑遑二十年，赖此王父考。昔如风中蓬，零落随野草。今如辕下车，奋脱即远道。登堂泣孤帏，陟岵见归鸟。荣枯不相代，忧伤已终老。
吴栖云挽诗
作者：张宁
朝代：明

人去沧洲岁几何，青山芳冢郁松萝。生荣未尽安车召，死别犹惊鼓缶歌。东道高怀宾客在，南州旧族子孙多。云栖不逐秋风散，閒待辽阳化鹤过。
吴汝秀求先人诗集序有作
作者：张宁
朝代：明

湖桥春水泊轻舠，冒雨相过重尔劳。喜见伯温编击壤，惭非元晦叙离骚。絷驹此夕閒空谷，鸣鹤何时彻九皋。芳草王孙又归去，客边聊为一挥毫。
吴汝辉任月山公子醉归图
作者：张宁
朝代：明

清秋灏气连山区，贵游子弟行相娱。崇光艳色凌丘隅，景物似与寻常殊。文鱼泳跃珍禽呼，金池琼岛周模糊。老树眩若红珊瑚，被服绮丽云霞敷。冠履美好玉带纡，雕鞍宝马交通衢。青黄赤白紫驳卢，骥騄骝駥騋騊駼。矫如游龙捷飞狐，一一尽是千金驹。上骑五色馀仆夫，窄襟短后缨曼胡。矬帻隘袖杂裯襦，锦囊绣襆垂流苏。武仪文具步技俱，负乘总是苍头奴。想当初筵列行厨，新丰美酒千斛沽。兴来一饮三百壶，出门初旭归及晡。去已矜肆归豪粗，一人醉俛先群徂。一人却顾回头颅，一人偃促思长驱。一人酣偻如曲瓠，中有甚者双夹扶。垂首鞠背同擒俘，行从辐集高阳徒。瓶倾罍罄恣啜餔，叫呶突兀口嗫嚅。蹙立睥睨行连？，攀鞍捋臂掀长须。前不辟人后不趍，溷亵不异鸡与凫。月山老手写此图，无乃作鉴昭蒙愚。诗书明训慎勿孤，一日湎丧终身污。君不见嘉宾式燕醉若拘，五陵游荡无时无。
吴汝辉任月山公子醉归图
作者：张宁
朝代：明
体裁：古风

清秋灏气连山区，贵游子弟行相娱。崇光艳色凌丘隅，景物似与寻常殊。文鱼泳跃珍禽呼，金池琼岛周模糊。老树眩若红珊瑚，被服绮丽云霞敷。冠履美好玉带纡，雕鞍宝马交通衢。青黄赤白紫驳卢，骥騄骝駥騋騊駼。矫如游龙捷飞狐，一一尽是千金驹。上骑五色馀仆夫，窄襟短后缨曼胡。矬帻隘袖杂裯襦，锦囊绣襆垂流苏。武仪文具步技俱，负乘总是苍头奴。想当初筵列行厨，新丰美酒千斛沽。兴来一饮三百壶，出门初旭归及晡。去已矜肆归豪粗，一人醉俛先群徂。一人却顾回头颅，一人偃促思长驱。一人酣偻如曲瓠，中有甚者双夹扶。垂首鞠背同擒俘，行从辐集高阳徒。瓶倾罍罄恣啜餔，叫呶突兀口嗫嚅。蹙立睥睨行连�，攀鞍捋臂掀长须。前不辟人后不趍，溷亵不异鸡与凫。月山老手写此图，无乃作鉴昭蒙愚。诗书明训慎勿孤，一日湎丧终身污。君不见嘉宾式燕醉若拘，五陵游荡无时无。
周德辉景褚亭
作者：张宁
朝代：明

已读昭忠录，重登景褚亭。案头存史传，座右著心铭。仰渴西江水，瞻尊北斗星。守官思对御，还笏想惊廷。馀力师文翰，高风企典刑。居常形梦寐，动若接灵英。斋宿严禋祀，炉燔播德馨。封章意斯在，肯搆及千龄。
和丘伍二同年赓唱诗
作者：张宁
朝代：明

丘仲深，伍公矩，元是长安看花侣。三百人中十数人，当时知己聊如许。仲深南海旧文英，千仞冈头丹凤鸣。五经腹笥刘原父，三峡词源苏长卿。可与言人百无二，磨钝剸烦公矩事。清商却对痼聋弹，利器翻从顽石试。蹇予同醉杏园春，东抹西涂白发新。十年谏苑阳城晚，半载滁州永叔贫。国子先生六堂表，冠佩还家塞翁好。青史名悭素业孤，进退无凭独吾老。尺有所短寸有长，舍用未必精邪良。士无贤愚无所遇，荣枯得失当相忘。江东云，渭北树，仲深不来公矩去。西风晚急茂林空，望断斜阳旧游处。
和于景瞻王瑞之岁暮述怀兼咏梅竹二作因以见彼此之情
作者：张宁
朝代：明

天时人事渐阑残，蓬户萧疏海邑寒。世路亡羊先自息，清琴别鹤更谁弹。青山有地堪投老，白发无人可遣安。岁晚西湖歌舞歇，暂应容把钓鱼竿。莫看南枝与北枝，每因词赋见心期。为怜宋老风云气，不减逋翁水月姿。已发荣华随处赏，未开情思几人知。一帘淡月清宵永，谁似窗前忽到时。
和于景瞻王瑞之岁暮述怀兼咏梅竹二作因以见彼此之情·其一
作者：张宁
朝代：明

天时人事渐阑残，蓬户萧疏海邑寒。世路亡羊先自息，清琴别鹤更谁弹。青山有地堪投老，白发无人可遣安。岁晚西湖歌舞歇，暂应容把钓鱼竿。
和于景瞻王瑞之岁暮述怀兼咏梅竹二作因以见彼此之情·其二
作者：张宁
朝代：明

莫看南枝与北枝，每因词赋见心期。为怜宋老风云气，不减逋翁水月姿。已发荣华随处赏，未开情思几人知。一帘淡月清宵永，谁似窗前忽到时。
和孙廷珍侍御短檠歌
作者：张宁
朝代：明

中庭烧檠多更长，金缸列钱绕屋光。红荧朱烬耿欲灭，酒酣试问西堂凉。美人矜醉炷罗带，照拂氍毹铺绣床。东邻少年曳裙客，收束韦编二三策。呻吟佔毕短檠空，光青夜寒秋月白。佳儿在后翁在前，轰雷震起双龙眠。凤膏不复延骄恣，绿幕绡红烟扫翠。短檠犹照旧时人，翻惜长檠便沦弃。
和张汝弼赠黄时英韵
作者：张宁
朝代：明

垂杨茂草西湖路，有客携诗笑相顾。平生解作子长游，一举能轻季伦富。三江风月五陵花，软红香土迷繁华。当时壮观老犹在，欲凌倒景餐晨霞。
和徐学士琼送危昌言诗大朴之孙也
作者：张宁
朝代：明

自是丹山五色雏，至今文采与群殊。江湖浪迹惟琴剑，丘壑閒情有画图。吴苑清霜枫叶落，楚乡寒月雁行孤。相逢却忆先公事，惆怅才名老宦途。
和杨同府閒云晚兴
作者：张宁
朝代：明

本是无心出，归来晚更閒。风高防远散，雨小幸时还。淡薄秋林外，寒停夕照间。同行五色伴，岁尽未还山。
和沈石田写生牡丹诗意
作者：张宁
朝代：明

画堂红酒滞清欢，折得馀芳兴已阑。老去不堪春似梦，笑图倾国贮吟坛。
和王瑞之旅怀见寄
作者：张宁
朝代：明

万卷图书一苇航，不因流落滞遐方。行迟秖为山留坐，閒绝惟应酒送忙。旅馆风烟多胜日，故园桑梓未斜阳。秋来亦有归飞燕，王谢堂高是异乡。
和阴佥宪宗孟桃源梦诗四首
作者：张宁
朝代：明

梦看桃源画里春，忽惊身是画中人。丹春幻象神仙远，自是清奇梦亦神。傅岩曾托画图传，八翼分明梦上天。变化升腾先有兆，从来官第号登仙。上界群仙下土司，颠崖辛苦合通知。如今两浙人清逸，不负桃源入梦时。百折回流九锁山，桃源应只是人间。仙家早有迷津术，何事教人错往还。
和阴佥宪宗孟桃源梦诗四首·其一
作者：张宁
朝代：明

梦看桃源画里春，忽惊身是画中人。丹春幻象神仙远，自是清奇梦亦神。
和阴佥宪宗孟桃源梦诗四首·其三
作者：张宁
朝代：明

上界群仙下土司，颠崖辛苦合通知。如今两浙人清逸，不负桃源入梦时。
和阴佥宪宗孟桃源梦诗四首·其二
作者：张宁
朝代：明

傅岩曾托画图传，八翼分明梦上天。变化升腾先有兆，从来官第号登仙。
和阴佥宪宗孟桃源梦诗四首·其四
作者：张宁
朝代：明

百折回流九锁山，桃源应只是人间。仙家早有迷津术，何事教人错往还。
和陈宪副扫墓诗
作者：张宁
朝代：明

游宦日已久，先陇多违离。寥寥古东门，值此洪流时。颓垣走狐兔，宰木寒无枝。及目心隐只，俯仰泪交颐。野祭已非古，况复无恒期。恩封夙有泽，贫丧空无施。徬徨不能返，日落凄风悲。
和陈彦章见寄用钱学士原韵二首
作者：张宁
朝代：明

蚤期功业誓河山，未到封侯惜暂閒。飞将霸陵逢醉尉，孟尝函谷滞晨关。和烟芳草凝愁发，带雨寒潮载梦还。身在江湖心魏阙，几回寒暑念民艰。草堂尊酒对南山，身外功名似梦閒。老我病辞青琐闼，看人生出玉门关。垂杨野渡虚舟泊，古木荒林倦鸟还。离合悲欢总回首，可应头白尚多艰。
和陈彦章见寄用钱学士原韵二首·其一
作者：张宁
朝代：明

蚤期功业誓河山，未到封侯惜暂閒。飞将霸陵逢醉尉，孟尝函谷滞晨关。和烟芳草凝愁发，带雨寒潮载梦还。身在江湖心魏阙，几回寒暑念民艰。
和陈彦章见寄用钱学士原韵二首·其二
作者：张宁
朝代：明

草堂尊酒对南山，身外功名似梦閒。老我病辞青琐闼，看人生出玉门关。垂杨野渡虚舟泊，古木荒林倦鸟还。离合悲欢总回首，可应头白尚多艰。
和韩成章怀归四首
作者：张宁
朝代：明

庭前甘菊正芬芳，晚色催人上鬓黄。莫怪寻常开口笑，清安不似浣花妆。云深茅屋几层关，露筱烟芜水石间。看惯游鱼浑不避，忘机远过白鸥閒。竹边流水日潺湲，竹外閒云伴鹤还。白鹤自飞云自散，夕阳人在水声间。漠漠晴川淡淡风，松舟桂楫路相通。莲歌未断渔歌起，妆点风光似越中。
和韩成章怀归四首·其一
作者：张宁
朝代：明

庭前甘菊正芬芳，晚色催人上鬓黄。莫怪寻常开口笑，清安不似浣花妆。
和韩成章怀归四首·其三
作者：张宁
朝代：明

竹边流水日潺湲，竹外閒云伴鹤还。白鹤自飞云自散，夕阳人在水声间。
和韩成章怀归四首·其二
作者：张宁
朝代：明

云深茅屋几层关，露筱烟芜水石间。看惯游鱼浑不避，忘机远过白鸥閒。
和韩成章怀归四首·其四
作者：张宁
朝代：明

漠漠晴川淡淡风，松舟桂楫路相通。莲歌未断渔歌起，妆点风光似越中。
和魏侍御雨中见寄五首
作者：张宁
朝代：明

秋来日日望天晴，晓雨初收晚又阴。乡思较来千倍苦，满庭衰草候虫吟。客怀牢落向秋深，诗酒浑无往日心。何处寒砧且停手，近来情绪已难禁。云开乍觉雨声乾，落日登临望眼宽。白发双亲应念我，悔将书剑入长安。落落惟应鲍叔知，逢时仍抱失时悲。长杨宫殿新成赋，欲献犹疑是古词。双鬓逢秋病转多，野田风雨欲成河。鹊巢不是当年好，天上佳期近若何。
和魏侍御雨中见寄五首·其一
作者：张宁
朝代：明

秋来日日望天晴，晓雨初收晚又阴。乡思较来千倍苦，满庭衰草候虫吟。
和魏侍御雨中见寄五首·其三
作者：张宁
朝代：明

云开乍觉雨声乾，落日登临望眼宽。白发双亲应念我，悔将书剑入长安。
和魏侍御雨中见寄五首·其二
作者：张宁
朝代：明

客怀牢落向秋深，诗酒浑无往日心。何处寒砧且停手，近来情绪已难禁。
和魏侍御雨中见寄五首·其五
作者：张宁
朝代：明

双鬓逢秋病转多，野田风雨欲成河。鹊巢不是当年好，天上佳期近若何。
和魏侍御雨中见寄五首·其四
作者：张宁
朝代：明

落落惟应鲍叔知，逢时仍抱失时悲。长杨宫殿新成赋，欲献犹疑是古词。
咏张汝庸环秀楼
作者：张宁
朝代：明

人境苦尘俗，高居山水区。轩楹出岑蔚，窗户凌清虚。左挹群木华，右眄云烟舒。日夕有佳趣，萧爽真吾庐。
咏梅二首寄沈孟渊
作者：张宁
朝代：明

断肠诗思满江南，别后姿容总一般。料得林逋惯相惜，肯教寂寞过春寒。孤根春暖雪初消，香满西湖第六桥。最是怀人窗下意，怕看明月上寒梢。
咏梅二首寄沈孟渊·其一
作者：张宁
朝代：明

断肠诗思满江南，别后姿容总一般。料得林逋惯相惜，肯教寂寞过春寒。
咏梅二首寄沈孟渊·其二
作者：张宁
朝代：明

孤根春暖雪初消，香满西湖第六桥。最是怀人窗下意，怕看明月上寒梢。
咏竹寄所知
作者：张宁
朝代：明

地僻种元少，年深生渐滋。向无当路笋，时有出林枝。晚翠迟堪并，春红近亦宜。阴森聊自尔，惭负雪霜知。
咏草为刘公觐
作者：张宁
朝代：明

几度阴阴几度晴，年华不改旧林坰。风霜满野根都白，天地无心叶又青。浓伴客愁迷远道，澹随诗思到閒亭。蘼芜万里湖南路，一片萧疏绕洞庭。
咏马
作者：张宁
朝代：明

大宛归来后，天闲意气雄。太平多贡锡，不数贰师功。
哭内十二韵时年十七
作者：张宁
朝代：明

笄总承归聘，青春媾悯凶。褰帷惊落雁，属纩怨乘龙。夙抱衾裯苦，未遑组织工。弦琴悲窈窕，中馈失仪容。垂绝啼沾臆，临危噎抚躬。平生怀冀缺，今日愧梁鸿。弟妹江关外，姑嫜疾疫中。宗姻稀袒免，馀服杀期功。陇庙馀班祔，箕裘冢命空。永怀愁不寐，长恸意无穷。草绿閒门雨，花明后苑风。年年桃李树，凄绝旧行踪。
哭刘公秉八韵
作者：张宁
朝代：明

与君兄弟最多情，谁道中年两变更。闻病只疑吟太苦，讣传浑似梦频惊。心灰冷对寒灯烬，泪血潜随夜雨声。人远北山孤鸐侣，天荒东海哭鸥盟。青衫老我疏良会，白首怜君误此生。望断夕阳云影散，魂迷池草月华明。苍天竟负仁人寿，白石空题处士名。吊罢灵帏见孤子，不胜清怨重沾膺。
哭刘缓斋
作者：张宁
朝代：明

横涕强吞声，愁怀百倍生。一家摧柱石，七县失耆英。零落春秋笔，虚微月旦评。惟应天上月，清澈似君情。
唐人钩栏图
作者：张宁
朝代：明

君不闻天宝年中乐声技，歌舞排场逞新戏。教坊门外揭碑名，锦绣钩栏如鼎沸。初看散末起家门，衣袖郎当骨格存。咬文嚼字澜翻舌，勾引春风入座温。年少书生果谁氏，弄假成真太相似。左呼右闹只自如，博带峨冠竟谁是。众中突出净老狂，东涂西抹何狼獊。解令笑者变成哭，直教閒处翻成忙。粉头行首临后出，眼角生娇眉弄色。从前人物空自哗，一顾广场皆寂寞。障中挝鼓外击锣，初来队子后插科。朱衣画裤纷相剧，文身倛面森前傩。拿生院本真足数，触剑吞刀并吐火。千奇百巧忽不前，满地桃花细腰舞。酒家食店拥娼楼，玉壶翠釜蒸馒头。稠人广座日卓午，捧盏擎柈争劝酬。眼中不类心中事，嬉笑相同饥饱异。可怜乐极易生愁，回首斜阳忽无处。悲欢离合总虚空，好恶妍媸变幻中。世间万事皆如此，何必钩栏看画工。
唐安八景为尹朴之赋 其一 东湖夜月
作者：张宁
朝代：明

云净水悠悠，空明一色秋。夜凉珠泪重，风淡桂香幽。放浪袁宏渚，清真庾亮楼。其谁泮宫里，登屋候西流。
唐安八景为尹朴之赋 其七 前村牧笛
作者：张宁
朝代：明

沓霭山村静，悠扬草路遥。调高初上陇，声近渐临郊。落日凝寒岫，悲风动柳条。太平民事好，日日换新谣。
唐安八景为尹朴之赋 其三 天目晓钟
作者：张宁
朝代：明

山闇树冥冥，潮音振海生。断依残漏尽，喧杂曙乌鸣。远梦惊长乐，迷途想化城。如何长往客，犹著夜衣行。
唐安八景为尹朴之赋 其二 高阁红梅
作者：张宁
朝代：明

寂阒古城东，犹遗雪后红。人无前日兴，花异旧时容。远道凭谁寄，新词愧未工。绿阴高阁下，零落负春风。
唐安八景为尹朴之赋 其五 西江晚渡
作者：张宁
朝代：明

天晚路悠悠，归心急暮投。水声喧语笑，人影乱浮沤。谁击中流楫，犹閒野渡舟。济川须及蚤，斜日下沧洲。
唐安八景为尹朴之赋 其八 岷山晴雪
作者：张宁
朝代：明

古澹色常在，苍茫势欲崩。阴风吹不尽，寒日照还凝。夏迹怀神禹，唐章重少陵。丰年欣有象，佳兴会堪乘。
唐安八景为尹朴之赋 其六 白塔斜阳
作者：张宁
朝代：明

野色荒凉处，山空日未沉。僧归黄叶寺，犬吠白云林。塔影凌秋霁，钟声送夕阴。无因驻清景，馀兴得幽寻。
唐安八景为尹朴之赋 其四 市桥官柳
作者：张宁
朝代：明

风暖乳莺啼，春来处处齐。晴连官道狭，寒映酒帘低。摇落应相待，繁华莫自迷。犹胜离别恨，生长灞桥西。
唐安八景为尹朴之赋·东湖夜月
作者：张宁
朝代：明

云净水悠悠，空明一色秋。夜凉珠泪重，风淡桂香幽。放浪袁宏渚，清真庾亮楼。其谁泮宫里，登屋候西流。寂阒古城东，犹遗雪后红。人无前日兴，花异旧时容。远道凭谁寄，新词愧未工。绿阴高阁下，零落负春风。山闇树冥冥，潮音振海生。断依残漏尽，喧杂曙乌鸣。远梦惊长乐，迷途想化城。如何长往客，犹著夜衣行。风暖乳莺啼，春来处处齐。晴连官道狭，寒映酒帘低。摇落应相待，繁华莫自迷。犹胜离别恨，生长灞桥西。天晚路悠悠，归心急暮投。水声喧语笑，人影乱浮沤。谁击中流楫，犹閒野渡舟。济川须及蚤，斜日下沧洲。野色荒凉处，山空日未沉。僧归黄叶寺，犬吠白云林。塔影凌秋霁，钟声送夕阴。无因驻清景，馀兴得幽寻。沓霭山村静，悠扬草路遥。调高初上陇，声近渐临郊。落日凝寒岫，悲风动柳条。太平民事好，日日换新谣。古澹色常在，苍茫势欲崩。阴风吹不尽，寒日照还凝。夏迹怀神禹，唐章重少陵。丰年欣有象，佳兴会堪乘。
四景画为朱天锡题
作者：张宁
朝代：明

柳坞桃蹊路欲迷，故山春草自萋萋。隔江茆屋无人扣，门掩落花莺乱啼。山坳亭馆野仙居，南面风来暑气无。汲取寒泉入清漱，日长閒讲汉西都。信宿渔舟晚未归，水光山色到秋微。板桥人影斜阳里，落叶无声有雁飞。雪压危桥骑不前，万山寒寂树沉烟。逶迤曲磴松关静，应有閒人对鹤眠。
四景画为朱天锡题·其一
作者：张宁
朝代：明

柳坞桃蹊路欲迷，故山春草自萋萋。隔江茆屋无人扣，门掩落花莺乱啼。
四景画为朱天锡题·其三
作者：张宁
朝代：明

信宿渔舟晚未归，水光山色到秋微。板桥人影斜阳里，落叶无声有雁飞。
四景画为朱天锡题·其二
作者：张宁
朝代：明

山坳亭馆野仙居，南面风来暑气无。汲取寒泉入清漱，日长閒讲汉西都。
四景画为朱天锡题·其四
作者：张宁
朝代：明

雪压危桥骑不前，万山寒寂树沉烟。逶迤曲磴松关静，应有閒人对鹤眠。
四月九日阴佥宪邀游西湖
作者：张宁
朝代：明

海道行春兴未孤，南风迎节下西湖。天分瀛屿三山地，人在潇湘八景图。巢阁诗翁今在否，龙门游客到曾无。相逢已尽登临乐，酒罄芳樽莫再沾。
四月二日西湖再汎四首·其二
作者：张宁
朝代：明
体裁：古风

沿舟望湖亭，蹑屐栖霞岭。孤山久寂寥，荒冢郁清迥。渚蘋清不香，湖水浑未莹。悠悠登荐心，长叹逐游泳。
四月二日西湖再汛四首
作者：张宁
朝代：明

春去才一日，天宇寻清和。湖草犹碧色，湖水馀澄波。安能对佳山，不饮空嵯峨。邻船留宿欢，皓齿发清歌。推窗动孤笑，吾意其蹉跎。沿舟望湖亭，蹑屐栖霞岭。孤山久寂寥，荒冢郁清迥。渚蘋清不香，湖水浑未瑩。悠悠登荐心，长叹逐游泳。乐天唐诗杰，子瞻宋文豪。平生宦游事，山水遗清高。何人继芳躅，保障心思劳。坐令百折堤，土木连平皋。虽无百年固，已足千金牢。茫茫荡游子，醉谑空呶呶。西湖天下奇，登泛极寒暑。晨行暮酣归，昏遽一如许。何殊浪游客，对此汎交主。面接情不通，日醉鸡与黍。谁哉神识高，偕协如索与。茫茫丹青家，忽忽歌曲侣。安能千日游，玄晏坐风雨。
四月二日西湖再汛四首·其一
作者：张宁
朝代：明
体裁：古风

春去才一日，天宇寻清和。湖草犹碧色，湖水馀澄波。安能对佳山，不饮空嵯峨。邻船留宿欢，皓齿发清歌。推窗动孤笑，吾意其蹉跎。
四月二日西湖再汛四首·其三
作者：张宁
朝代：明
体裁：古风

乐天唐诗杰，子瞻宋文豪。平生宦游事，山水遗清高。何人继芳躅，保障心思劳。坐令百折堤，土木连平皋。虽无百年固，已足千金牢。茫茫荡游子，醉谑空呶呶。
四月二日西湖再汛四首·其二
作者：张宁
朝代：明

沿舟望湖亭，蹑屐栖霞岭。孤山久寂寥，荒冢郁清迥。渚蘋清不香，湖水浑未瑩。悠悠登荐心，长叹逐游泳。
四月二日西湖再汛四首·其四
作者：张宁
朝代：明
体裁：古风

西湖天下奇，登泛极寒暑。晨行暮酣归，昏遽一如许。何殊浪游客，对此汎交主。面接情不通，日醉鸡与黍。谁哉神识高，偕协如索与。茫茫丹青家，忽忽歌曲侣。安能千日游，玄晏坐风雨。
四月十三日游灵隐二首
作者：张宁
朝代：明

清和时节最宜人，忘却东风已过春。犹有落花随水尽，渐看幽竹出墙新。十年壶榼嗟为客，五亩园居待卜邻。游赏事同情趣别，前湖歌舞正通津。灵鹫峰边合涧东，风光不与昔游同。春蚕作茧柔桑尽，社燕移巢旧巷空。风荡泉声犹振激，雨阴山色久溟濛。结茆便欲岩栖老，时物惊心归兴浓。
四月十三日游灵隐二首·其一
作者：张宁
朝代：明

清和时节最宜人，忘却东风已过春。犹有落花随水尽，渐看幽竹出墙新。十年壶榼嗟为客，五亩园居待卜邻。游赏事同情趣别，前湖歌舞正通津。
四月十三日游灵隐二首·其二
作者：张宁
朝代：明

灵鹫峰边合涧东，风光不与昔游同。春蚕作茧柔桑尽，社燕移巢旧巷空。风荡泉声犹振激，雨阴山色久溟濛。结茆便欲岩栖老，时物惊心归兴浓。
四松卷
作者：张宁
朝代：明

手植苍松今几时，空亭面面绿阴滋。半临山谷半溪水，雪月风烟各自宜。
四鸟图
作者：张宁
朝代：明

野草寒堂里，双栖雉子斑。芙蓉间幽竹，相映晚秋閒。雪霁金头瑩，花明锦羽斑。雕笼锁鹦鹉，不及傍雌閒。叶茂花凝碧，筠齐箨解斑。不矜文采别，桃竹共閒閒。练尾飘纤素，霜衣绝点斑。风薰花不到，一片白云閒。
四鸟图·其一
作者：张宁
朝代：明

野草寒堂里，双栖雉子斑。芙蓉间幽竹，相映晚秋閒。
四鸟图·其三
作者：张宁
朝代：明

叶茂花凝碧，筠齐箨解斑。不矜文采别，桃竹共閒閒。
四鸟图·其二
作者：张宁
朝代：明

雪霁金头瑩，花明锦羽斑。雕笼锁鹦鹉，不及傍雌閒。
四鸟图·其二
作者：张宁
朝代：明
体裁：五言绝句

雪霁金头莹，花明锦羽斑。雕笼锁鹦鹉，不及傍雌閒。
四鸟图·其四
作者：张宁
朝代：明

练尾飘纤素，霜衣绝点斑。风薰花不到，一片白云閒。
园梅盛开二首
作者：张宁
朝代：明

暖透孤根雪乍消，冰花万点缀寒条。寻幽欲寄山中客，忘却西湖有断桥。记得罗浮入梦时，遗芳不减旧丰姿。今朝童子推窗看，报道西风雪满枝。
园梅盛开二首·其一
作者：张宁
朝代：明

暖透孤根雪乍消，冰花万点缀寒条。寻幽欲寄山中客，忘却西湖有断桥。
园梅盛开二首·其二
作者：张宁
朝代：明

记得罗浮入梦时，遗芳不减旧丰姿。今朝童子推窗看，报道西风雪满枝。
坡翁雪月二竹
作者：张宁
朝代：明

岁晏暮山深，潇潇雪满林。影偏银凤下，声细玉龙吟。独抱平生节，谁同末路心。惟应松柏树，寒日共萧森。明月照幽篁，天空夜气凉。繁阴连密地，清影乱疏行。雨雪伤迟暮，风烟怯老苍。何如今夜景，潇洒胜浮湘。
坡翁雪月二竹·其一
作者：张宁
朝代：明

岁晏暮山深，潇潇雪满林。影偏银凤下，声细玉龙吟。独抱平生节，谁同末路心。惟应松柏树，寒日共萧森。
坡翁雪月二竹·其二
作者：张宁
朝代：明

明月照幽篁，天空夜气凉。繁阴连密地，清影乱疏行。雨雪伤迟暮，风烟怯老苍。何如今夜景，潇洒胜浮湘。
墨梅
作者：张宁
朝代：明

淡烟寒水野桥边，风景依依似腊前。远道荒凉迟驿使，空山摇落见流年。凭阑东阁春当座，载酒西湖月满船。羌笛何须怨三弄，青青如豆更堪怜。
墨竹
作者：张宁
朝代：明

萧萧落日风，淅淅清秋雨。满目岁寒情，相看不能语。
墨竹图
作者：张宁
朝代：明

娟娟丛绿绕流泉，万玉低迷日暮天。回首川南望川北，鹧鸪声乱雨如烟。
士女图为张宗大题二首
作者：张宁
朝代：明

吴城士女越样妆，笼冠盘髻销金裳。东风淡荡桃李月，看花不语情何长。女伴相将牵稚子，庭院无人花正芳。春阳宛宛白日暮，空抱花枝归洞房。芙蓉迎秋木樨蚤，开到黄花秋欲老。涉江人远雁来迟，零落东篱为谁好。小娃扶幼步车轻，闻语回头心懊恼。曲房深闭绿苔生，何处寒衣月中捣。
士女图为张宗大题二首·其一
作者：张宁
朝代：明

吴城士女越样妆，笼冠盘髻销金裳。东风淡荡桃李月，看花不语情何长。女伴相将牵稚子，庭院无人花正芳。春阳宛宛白日暮，空抱花枝归洞房。
士女图为张宗大题二首·其二
作者：张宁
朝代：明

芙蓉迎秋木樨蚤，开到黄花秋欲老。涉江人远雁来迟，零落东篱为谁好。小娃扶幼步车轻，闻语回头心懊恼。曲房深闭绿苔生，何处寒衣月中捣。
夏仲昭万竹图为师知县题
作者：张宁
朝代：明

昆山老叟仙中人，清和洒落无纤尘。平生富贵不足道，笔挽造化回阳春。坡真可妙真堪惜，老息森严露形迹。鸥波亭外寂无人，九龙山气凌秋碧。山气凌秋势薄天，凝云挟雾快腾骞。巉岩峭壁几千仞，此老直欲穷其巅。金闺琐闼瀛洲路，宣德年来誇独步。名高价重不复疑，世间托笔应无数。枝干依稀丛叶同，天机妙解却难工。就中一片飞白石，烂然琢玉寒玲珑。蹇予最好潇湘景，见画令人发深省。曲处疑闻爽籁生，深中似觉阴风冷。深曲低昂路郁纡，幽情欲尽似还馀。三湘逐客归来未，二女游魂今在无。从来能事不受迫，醉里兰亭难再得。使君此幅自何来，万金宝剑连城璧。半窗疏影对愁眠，斑管春寒诗思牵。玉蝉吟吸鹧鸪雨，文绡细簇玻璃烟。却思京国频相见，自谓相求当不厌。岂料公归绿野堂，至今误我鹅溪绢。江南菉竹漫成林，山县鸣琴白昼阴。他日使君江北去，披图应忆岁寒心。
夏仲昭竹
作者：张宁
朝代：明

冥冥烟雨日沈西，水漫湘皋路欲迷。罗袖茜裙人不见，黄陵庙里鹧鸪啼。
夏圭松涛怪石图
作者：张宁
朝代：明

巨灵凿山翻地轴，老龙槎牙奋空谷。茫洋灏气溢不收，一道奔腾鬼神哭。吕梁洪上孤月明，徂徕黛色参天横。黄河一泻几千里，人道天潢东向倾。青阳使者肤如铁，玄冥老翁头似雪。云根丈人势敌虎，狭路相逢不相协。六和塔下天风来，孔明庙前云未开。仰天俯地望不极，却忆西游滟滪堆。
夏圭松涛怪石图·其一
作者：张宁
朝代：明

巨灵凿山翻地轴，老龙槎牙奋空谷。茫洋灏气溢不收，一道奔腾鬼神哭。吕梁洪上孤月明，徂徕黛色参天横。黄河一泻几千里，人道天潢东向倾。
夏圭松涛怪石图·其二
作者：张宁
朝代：明

青阳使者肤如铁，玄冥老翁头似雪。云根丈人势敌虎，狭路相逢不相协。六和塔下天风来，孔明庙前云未开。仰天俯地望不极，却忆西游滟滪堆。
夏圭风雨图
作者：张宁
朝代：明

长风吹折巅崖树，江色愁阴雨声暮。苍茫野艇晚惊潮，交楫横篙无住处。何人倚岸汎虚舟，风雨不动如安流。酒酣袒侧蓬窗底，忽忆瞿塘五月秋。
夏大卿西湖六会卷后
作者：张宁
朝代：明

步屧苏堤净，寻玄瑞石遥。蓬山小无暑，岩月满随潮。宝石登天近，瀛梅候雪消。太平游览遍，歌咏记清朝。
夜宿斗门与朱氏原兼呈再从叔
作者：张宁
朝代：明

予生二十年，始解访同族。缅想姑祖亲，悲喜相交属。如何百年内，情好复断续。登堂思高曾，入门拜伯叔。弟妹相惊呼，问是几世服。源远末益分，膏泽犹未沐。倾家出相见，喜气溢肠腹。场头禾黍登，牖中酒醴熟。端不为盘餐，聊以慰情曲。我本季世孙，今当远行役。生年能几何，欢会宁可复。同姓古所敦，去去勿尘俗。感激忠孝心，因之以相告。
夜行舟中闻笛
作者：张宁
朝代：明

白露青枫夜色寒，何人吹笛向江干。风回浦溆滩声合，月落关山客梦残。金殿几时闻旧吹，画楼何处倚危栏。天涯早已难为听，况复怀人泪不乾。
夷齐图
作者：张宁
朝代：明

弟兄相逊入蛮荆，啮雪茹芝不为名。薇叶日蕃山日在，几人曾上首阳行。
姑苏伊佥宪父寿诗
作者：张宁
朝代：明

元朝元夕喜相催，吴水吴山淑气回。人遇良时跻耄耋，境当佳处拟蓬莱。五湖鸥鹭恩波阔，一代衣冠寿域开。最好儿孙忠孝在，弃官终养蚤归来。
姑苏吴氏佳城八景
作者：张宁
朝代：明

窈窕双亲墓，风光尽可伤。秋霜行浒墅，春雨泊横塘。桥月影沉梦，寺钟声断肠。狮山迷望翠，虎阜映愁苍。岩照情随夕，湖波泪共长。直须从葬日，心景两相忘。
子夜四时歌 其一 春歌
作者：张宁
朝代：明

采桑南陌遥，摘柘西涧远。春蚕已三眠，夫婿洛与宛。安得缲织成，裁衣待君返。
子夜四时歌 其三 秋歌
作者：张宁
朝代：明

捣衣出虚榭，停杵登西楼。月色烂如昼，千山今夜秋。游子不顾返，时节空淹留。
子夜四时歌 其二 夏歌
作者：张宁
朝代：明

淼淼吴江津，悠悠越溪渚。南风递荷香，洄溯三百里。不见荡舟人，难随采莲女。
子夜四时歌 其四 冬歌
作者：张宁
朝代：明

岁晏时气肃，寒风透帏床。镜敛双蛾蹙，被拂孤鸳翔。玉关路千里，不如寒夜长。
子夜四时歌·春歌
作者：张宁
朝代：明

采桑南陌遥，摘柘西涧远。春蚕已三眠，夫婿洛与宛。安得缲织成，裁衣待君返。淼淼吴江津，悠悠越溪渚。南风递荷香，洄溯三百里。不见荡舟人，难随采莲女。捣衣出虚榭，停杵登西楼。月色烂如昼，千山今夜秋。游子不顾返，时节空淹留。岁晏时气肃，寒风透帏床。镜敛双蛾蹙，被拂孤鸳翔。玉关路千里，不如寒夜长。
孤竹
作者：张宁
朝代：明

琐窗清晓云鬟重，今谷芳年翠袖垂。记得月明湘水上，倚篷无语立多时。
宁远东南有山居海中去岸二十里名觉华岛中有大龙宫千佛院皆金人所建土僧数十人自相耕凿若与世隔者每岁一城薪炭皆仰给于此闻其中甚幽绝可爱惜行役匆匆不能一到
作者：张宁
朝代：明
体裁：七言律诗

古刹寥寥海岛边，行人指点说当年。山门未乞新开额，常住犹耕旧施田。寒日每输城邑炭，渔舟时送佛灯钱。官程咫尺空经过，怅望烟波思渺然。
宋太子墨竹二绝
作者：张宁
朝代：明

御墨龙香出内庭，几枝疏影拂前星。当时粉绘多零落，惟有寒梢似旧青。想见青宫拂素丝，清风雅操玉参差。一般翰墨归人世，还有章怀太子诗。
宋太子墨竹二绝·其一
作者：张宁
朝代：明

御墨龙香出内庭，几枝疏影拂前星。当时粉绘多零落，惟有寒梢似旧青。
宋太子墨竹二绝·其二
作者：张宁
朝代：明

想见青宫拂素丝，清风雅操玉参差。一般翰墨归人世，还有章怀太子诗。
宋宗鲁七咏 其一 河渠春涨
作者：张宁
朝代：明

积雨夜初歇，河渠向晓深。岸平芳草没，风漾白鸥沈。浩荡怀殊泽，澄清共此心。龙门知远近，临眺一长吟。
宋宗鲁七咏 其七 兰山雪色
作者：张宁
朝代：明

穷阴连朔漠，积雪满山城。不辨峰峦气，空闻涧壑声。净涵书幌白，寒觉布衣轻。怅望平林外，苍茫烟雾横。
宋宗鲁七咏 其三 柳岸晴烟
作者：张宁
朝代：明

杨柳绿成蹊，笼烟水面齐。啼莺深不见，骢马只闻嘶。初日光犹暝，回风影渐低。吟行易成趣，归路未应迷。
宋宗鲁七咏 其二 禾黍秋风
作者：张宁
朝代：明

秋风村巷起，禾黍远依微。古道无人过，晴空有雁飞。已堪酬岁事，应欲问寒衣。但得丰年乐，莼鲈慢忆归。
宋宗鲁七咏 其五 蔬园剪雨
作者：张宁
朝代：明

春山逢夜雨，剪韭入荒园。绿润茨菰饭，寒生苜蓿盘。时穷聊自给，身在任加餐。肉食知谁补，齑盐重尔存。
宋宗鲁七咏 其六 蓬户书声
作者：张宁
朝代：明

幽人读书处，茆屋住林坡。灯影留残月，书声隐薜萝。风尘谈铗语，烟雨饭牛歌。今日青云路，飞腾事若何。
宋宗鲁七咏 其四 槐庭清昼
作者：张宁
朝代：明

密树荫虚堂，高林昼日长。疏花閒自落，幽梦觉还忘。宦达怀先志，栖迟惜众芳。栽培各有待，非是学三王。
宋宗鲁七咏·河渠春涨
作者：张宁
朝代：明

积雨夜初歇，河渠向晓深。岸平芳草没，风漾白鸥沈。浩荡怀殊泽，澄清共此心。龙门知远近，临眺一长吟。秋风村巷起，禾黍远依微。古道无人过，晴空有雁飞。已堪酬岁事，应欲问寒衣。但得丰年乐，莼鲈慢忆归。杨柳绿成蹊，笼烟水面齐。啼莺深不见，骢马只闻嘶。初日光犹暝，回风影渐低。吟行易成趣，归路未应迷。密树荫虚堂，高林昼日长。疏花閒自落，幽梦觉还忘。宦达怀先志，栖迟惜众芳。栽培各有待，非是学三王。春山逢夜雨，剪韭入荒园。绿润茨菰饭，寒生苜蓿盘。时穷聊自给，身在任加餐。肉食知谁补，齑盐重尔存。幽人读书处，茆屋住林坡。灯影留残月，书声隐薜萝。风尘谈铗语，烟雨饭牛歌。今日青云路，飞腾事若何。穷阴连朔漠，积雪满山城。不辨峰峦气，空闻涧壑声。净涵书幌白，寒觉布衣轻。怅望平林外，苍茫烟雾横。